Έρευνα: Η οικονομική κρίση στην Ελλάδα-Τα κενά της Ευρωζώνης | News2u\nNews2u Newsroom 26/02 2021 16:47\nΗ μελέτη αυτή πραγματοποιήθηκε στο πλαίσιο του σεμιναρίου του Πανεπιστημίου Αιγαίου "Ευρωπαϊκή και Οικονομική Διακυβέρνηση" τον Ιανουάριο του 2021 με υπεύθυνο τον καθηγητή Διεθνούς Δικαίου Παναγιώτη Γρηγορίου (κάτοχος Ευρωπαϊκής Έδρας, Jean Monnet)\nΓιατί η Ευρώπη δεν στήριξε έμπρακτα την Ελλάδα στα χρόνια της κρίσης; Γιατί αντί να βοηθήσουν την οικονομία της και τον λαό της, ανταυτού με τις ασφυκτικές πιέσεις των κρατών- μελών την οδήγησαν σε μνημόνια, στην πενία, στην απώλεια της εθνικής της αξιοπρέπειας;\n2010: ΕΛΕΥΘΕΡΟΤΥΠΙΑ: Προσφυγή άνευ όρων. Πάμε στον μηχανισμό ΕΕ-ΔΝΤ κι όποιος αντέξει/ΤΑ ΝΕΑ: Ελλήνων Οδύσσεια. Ο κύβος ερρίφθη - πάμε «τρόικα». Τρία (τουλάχιστον) χρόνια σκληρής λιτότητας/ΤΟ ΒΗΜΑ: Θρίλερ διαρκείας! Αβεβαιότητα παρά την προσφυγή. Κερδοσκόποι και Μέρκελ μας έστειλαν στο ΔΝΤ\n23 Απριλίου 2010- Γιώργος Παπανδρέου (πρωθυπουργός της Ελλάδος) από Καστελόριζο: «Καταφεύγουμε σε έναν πρωτόγνωρο μηχανισμό στήριξης για τη διάσωση της ελληνικής οικονομίας»\nΟι παραπάνω αναφορές είναι ενδεικτικές της έναρξης της οικονομικής κρίσης της χώρας μας, που έδειξε τα πρώτα της σημάδια σε παγκόσμιο επίπεδο το 2008, ενώ χτύπησε την πόρτα της αδύναμης Ελλάδας ένα χρόνο μετά, ξεκινώντας μια 10ετή περίοδο ακραίας λιτότητας και φτώχιας για τη χώρα μας.\nΤα ομόλογα έληγαν στις αρχές του 2010, με το έλλειμμα του προϋπολογισμού να έχει ανέλθει στο -15.4%, ενώ η χώρα δεν μπορεί πια να δανειστεί φθηνά από τις αγορές. Ανταουτού η Ευρώπη αντί να βοηθήσει επί της ουσίας τις γονατισμένες χώρες- μέλη της Ένωσης, πιέζει ασφυκτικά τις κυβερνήσεις για μεταρρυθμίσεις, ως τη μόνη σωτήρια λύση.\nΜεταρρυθμίσεις που είχαν να κάνουν με περικοπές σε μισθούς και συντάξεις, απολύσεις, μείωση κονδυλίων από κρατικό προϋπολογισμό για κοινωνικές παροχές, ιδιωτικοποιήσεις.\nΕύλογα θα αναρωτηθεί κάποιος: Γιατί η Ευρώπη δεν στήριξε έμπρακτα την Ελλάδα στα χρόνια της κρίσης; Γιατί αντί να βοηθήσουν την οικονομία της και τον λαό της, ανταυτού με τις ασφυκτικές πιέσεις των κρατών- μελών την οδήγησαν σε μνημόνια, στην πενία, στην απώλεια της εθνικής της αξιοπρέπειας;\nΗ εργασία μας αυτή θα εξετάσει τους λόγους για τους οποίους η Ευρώπη δεν κατάφερε να σταθεί στο ύψος της ιδρυτικής της διακήρυξης περί αλληλεγγύης μεταξύ των κρατών- μελών, αλλά ούτε και στην εφαρμογή μιας ενιαίας οικονομικής πολιτικής, απαντώντας παράλληλα στα παραπάνω ερωτήματα.\nΗ Ιστορία της Ευρωπαϊκής Ένωσης- Η Ευρωπαϊκή Οικονομική Κοινότητα\nΣτις 18 Απριλίου του 1951 υπογράφεται η Συνθήκη των Παρισίων, δηλαδή η Συνθήκη για την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ). Η εν λόγω συνθήκη τέθηκε σε ισχύ ένα περίπου χρόνο μετά, ενώ συμμετείχαν έξι ευρωπαϊκά κράτη.\nΤο 1957 υπογράφονται οι Συνθήκες για την ίδρυση της Ευρωπαϊκής Οικονομικής Κοινότητας (ΕΟΚ) και της Ευρωπαϊκής Κοινότητας Ατομικής Ενέργειας (ΕΚΑΕ, «Ευρατόμ»), ή αλλιώς Συνθήκες της Ρώμης, ενώ τίθενται σε ισχύ την 1η Ιανουαρίου 1958. Οι έξι ιδρυτικές χώρες ήταν η Γερμανία, το Βέλγιο, η Γαλλία, η Ιταλία, το Λουξεμβούργο και οι Κάτω Χώρες.\nΣτόχοι των συνθηκών\nΣτόχος των συνθηκών ήταν να δημιουργηθεί στην πορεία του χρόνου μία ευρωπαϊκή ομοσπονδία, με την κοινή αγορά άνθρακα και χάλυβα να αποτελούν ένα πείραμα που θα επεκτύνονταν και σε άλλους τομείς, με απότερο και τελικό σκοπό την ευρωπαϊκή συνοχή.\nΗ Ευρωπαϊκή Οικονομική Κοινότητα είχε ως στόχο και σκοπό ίδρυσης, την ύπαρξη μιας κοινής αγοράς, που θα βασίζονταν σε τέσσερις ελευθερίες κυκλοφορίας: των εμπορευμάτων, των προσώπων, των κεφαλαίων και των υπηρεσιών.\nΣτόχος της ίδρυσης της Ευρατόμ, της Ευρωπαϊκής Κοινότητας Ατομικής Ενέργειας, ήταν να συντονίσει τον εφοδιασμό σε σχάσιμα υλικά και τα ερευνητικά προγράμματα για την ειρηνική χρήση της πυρηνικής ενέργειας, που τα κράτη μέλη είχαν ήδη ξεκινήσει ή που ετοιμάζονταν να ξεκινήσουν.\nΗ σύναψη αυτών των συνθηκών, εγκολπώνουν την πεποίθηση ότι τα κράτη της Ευρώπης πρέπει να συνεργαστούν για την οικοδόμηση μιας ενιαίας πολιτικής, στη διαχείριση της λειτουργίας των κρατών-μελών, γεγονός που θα οδηγήσει στην Ευρωπαϊκή συνοχή και ολοκλήρωση, που είναι ο μεγάλος ιδρυτικός στόχος της Ευρωπαϊκής Ένωσης.\nΗ ιστορία της ΟΝΕ\nΤο 1969 στη Χάγη, οι αρχηγοί κρατών, έθεσαν το νέο μεγάλο στόχο για την ευρωπαϊκή ολοκλήρωση. Τη δημιουργία της Οικονομικής και Νομισματικής Ένωσης. Ο τότε πρωθυπουργός του Λουξεμβούργου σε μία έκθεση περιέγραφε πως η ΟΝΕ εντός δέκα ετών θα μπορούσε να γίνει πραγματικότητα για την Ευρώπη. Ο τελικός στόχος ήταν η πλήρης ελευθέρωση της κίνησης κεφαλαίων, η ολική μετατρεψιμότητα των νομισμάτων των κρατών μελών και ο σταθερός και μη ανατρέψιμος καθορισμός των συναλλαγματικών ισοτιμιών.\nΤο 1972 στη σύνοδο κορυφής του Παρισιού, δημιουργείται το λεγόμενο «φίδι στη σήραγγα», ένας μηχανισμός για διακύμανση των εθνικών νομισμάτων (το «φίδι») οργανωμένα και μέσα σε στενά όρια διακύμανσης έναντι του δολαρίου (η «σήραγγα»).\nΩστόσο το «φίδι» δεν τα κατάφερε, χάνοντας τα περισσότερα μέλη του σε λιγότερο από δύο χρόνια, ενώ περιορίστηκε σε μια «ζώνη του γερμανικού μάρκου» που περιλάμβανε τη Γερμανία, τις χώρες της Μπενελούξ και τη Δανία.\nΌμως οι προσπάθειες για επανασύσταση της ΟΝΕ δεν σταμάτησαν εκεί.\nΤο 1978 στη σύνοδο κορυφής των Βρυξελλών, δημιουργήθηκε το Ευρωπαϊκό Νομισματικό Σύστημα (ΕΝΣ), που είχε ως στόχο σταθερές και ευέλικτες συναλλαγματικές ισοτιμίες. Όλα τα νομίσματα των κρατών μελών πλην του Ηνωμένου Βασιλείου συμμετείχαν στον μηχανισμό συναλλαγματικών ισοτιμιών.\nΟι συναλλαγματικές ισοτιμίες βασίστηκαν σε κεντρικές ισοτιμίες έναντι της ευρωπαϊκής νομισματικής μονάδας ή ECU. Βάσει αυτών των κεντρικών ισοτιμιών υπολογίστηκε ένα πλέγμα διμερών ισοτιμιών, και οι διακυμάνσεις των νομισμάτων έπρεπε να διατηρούνται εντός περιθωρίου 2,25% πάνω ή κάτω από τις διμερείς ισοτιμίες (με την εξαίρεση της ιταλικής λιρέτας, στην οποία επιτράπηκε περιθώριο διακύμανσης 6%).\nΜέσα σε μια δεκαετία, το ΕΝΣ είχε καταφέρει να μειώσει τη μεταβλητότητα των συναλλαγματικών ισοτιμιών.\nΑπό το 1985 και μετά, με την έγκριση του προγράμματος της ενιαίας αγοράς, το συναλλακτικό κόστος συνεχίζονταν, συνδέοντας τις μετατροπές μεταξύ νομισμάτων και τις αβεβαιότητες των συναλλαγματικών διακυμάνσεων.\nΤο «ανέφικτο τρίγωνο»\nΥπήρξαν φωνές που πίστευαν πως η ελεύθερη κίνηση κεφαλαίων, η συναλλαγματική σταθερότητα και οι ανεξάρτητες νομισματικές πολιτικές ήταν μακροπρόθεσμα μη συμβατές μεταξύ τους. Πολλοί μάλιστα οικονομολόγοι που είχαν αυτή την άποψη, την ονόμασαν «ανέφικτο τρίγωνο».\nΤο Ευρωπαϊκό Συμβούλιο της Μαδρίτης αποφάσισε το 1989 να δρομολογήσει το πρώτο στάδιο της ΟΝΕ, δηλαδή την πλήρη ελευθέρωση της κίνησης κεφαλαίων, μέχρι την 1η Ιουλίου 1990.\nΤα τρία στάδια προς την ολοκλήρωση της ΟΝΕ\nΣτάδιο 1: Από 1η Ιουλίου 1990 έως 31 Δεκεμβρίου 1993: Θέσπιση ελεύθερης κίνησης κεφαλαίων μεταξύ των κρατών μελών·\nΣτάδιο 2: Από 1η Ιανουαρίου 1994 έως 31 Δεκεμβρίου 1998: Σύγκλιση των οικονομικών πολιτικών των κρατών μελών και ενίσχυση της συνεργασίας ανάμεσα στις εθνικές κεντρικές τράπεζες των κρατών μελών. Ο συντονισμός των νομισματικών πολιτικών θεσμοθετήθηκε με τη δημιουργία του Ευρωπαϊκού Νομισματικού Ιδρύματος (ΕΝΙ), το οποίο επιφορτίστηκε με την ενίσχυση της συνεργασίας μεταξύ των εθνικών κεντρικών τραπεζών και με την πραγματοποίηση των απαραίτητων προετοιμασιών για την εισαγωγή του ενιαίου νομίσματος. Οι εθνικές κεντρικές τράπεζες προβλεπόταν ότι θα γίνουν ανεξάρτητες κατά τη διάρκεια αυτού του σταδίου.\nΣτάδιο 3: 1η Ιανουαρίου 1999: Το τρίτο στάδιο προβλέπει την φαρμογή μιας κοινής νομισματικής πολιτικής υπό την αιγίδα του Ευρωσυστήματος από την πρώτη κιόλας μέρα και σταδιακή θέση σε κυκλοφορία τραπεζογραμματίων και κερμάτων σε ευρώ σε όλα τα κράτη μέλη της ζώνης του ευρώ. Η μετάβαση στο τρίτο στάδιο προϋπέθετε την επίτευξη και τη σταθερή σύγκλιση των κρατών- μελών σε οικονομικό επίπεδο.\nΟι δημοσιονομικοί κανόνες θα γίνονταν δεσμευτικοί και όποια κράτη μέλη δεν συμμορφώνονταν με αυτούς ήταν πιθανό να υποστούν κυρώσεις. Η νομισματική πολιτική για τη ζώνη του ευρώ επιβλέπεται και αξιολογείται από το Ευρωσύστημα, το οποίο αποτελείται από έξι μέλη της Εκτελεστικής Επιτροπής της Ευρωπαϊκής Κεντρικής Τράπεζας και από τους διοικητές των εθνικών κεντρικών τραπεζών της ζώνης του ευρώ.\nΤο χρονικό της μεγάλης κρίσης του 2008\nΤα τελευταία 40 χρόνια, η παγκόσμια οικονομία έδειχνε να διανύει μία από τις καλύτερες οικονομικές της περιόδους, με τους δείκτες ανάπτυξης να επιβεβαιώνουν τούτη την παραδοχή.\nΝα αναφέρουμε σε αυτό το σημείο πως η παγκόσμια οικονομική κρίση, ξεκίνησε από την Αμερική. Στις ΗΠΑ τη δεκαετία του 2000, χιλιάδες Αμερικανοί, πήραν στεγαστικά δάνεια, εξαιτίας των πολύ χαμηλών επιτοκίων. Δυστυχώς δεν κατάφεραν να τα αποπληρώσουν, με αποτέλεσμα οι αμερικανικές τράπεζες για να ανταποκριθούν στα στεγαστικά δάνεια χαμηλής πιστοληπτικής αξιολόγησης, πούλησαν χρηματοοικονομικά παράγωγα σε όλο τον κόσμο.\nΤην Άνοιξη του 2007, «έσκασε η φούσκα» χρέους, δεδομένου ότι όλο και περισσότερα δάνεια σταματούν να εξυπηρετούνται, όχι μόνο να μην αποπληρώνονται αλλά να αδυνατούν οι δανειολήπτες να καταβάλουν τις μηνιαίες τους οικονομικές υποχρεώσεις.\nΑν και οι περισσότεροι πίστευαν ότι η κρίση θα περιορίζονταν στην πτώση της αγοράς των ακινήτων. Η πραγματικότητα όμως ήταν ιδιαιτέρως σκληρή. Στις 15 Σεπτεμβρίου του 2008 κατέρρευσε η επενδυτική τράπεζα Lehman Brothers. Το γεγονός αυτό έδειξε πολύ καθαρά πως η παγκόσμια οικονομία έμπαινε στην χειρότερη οικονομική κρίση μετά τον μεσοπόλεμο.\nΚρίση εμπιστοσύνης βιώνουν και οι πιστωτικοί οργανισμοί που ως κύρια πηγή χρηματοδότησης, για τον άμεσο δανεισμό των κρατών- μελών, κρίση η οποία μετατρέπεται γρήγορα σε κρίση ρευστότητας.\nΔομή και αρμοδιότητες ευρωζώνης\nΜπαίνοντας στη διαδικασία να αναλύσουμε το σύστημα διακυβέρνησης της Ευρωζώνης, όπως αυτό περιγράφεται στη Συνθήκη για την Ευρωπαϊκή Ένωση, θα πρέπει πρωτίστως να αναφερθούμε στη διαίρεση των αρμοδιοτήτων στην άσκηση πολιτικών.\nΈτσι λοιπόν το Ευρωπαϊκό Σύστημα Κεντρικών Τραπεζών είναι αυτό που ασκεί τη νομισματική πολιτική. Δεν πρόκειται για ένα νέο όργανο της Ένωσης, αλλά για ένα σύστημα λήψης αποφάσεων μεταξύ των εθνικών κεντρικών τραπεζών και της Ευρωπαϊκής Κεντρικής Τράπεζας.\nΟ στόχος της κοινής νομισματικής πολιτικής, είναι η σταθερά των τιμών και είναι ανεξάρτητη από πολιτικές παρεμβάσεις, ενώ απαγορεύεται η άμεση χρηματοδότηση τόσο των κρατών- μελών, όσο και οργάνων της Ένωσης.\nΤα κράτη δεν διοικούνται οικονομικά απευθείας από την Ένωση, αλλά διατηρούν τα εθνικά τους συστήματα λειτουργίας και εποπτείας.\nΥπάρχει ακόμη και η συναλλαγματική πολιτική, η οποία ασκείται από το Ευρωπαϊκό Συμβούλιο, με τη συμμετοχή της Ευρωπαϊκής Επιτροπής και της Ευρωπαϊκής Κεντρικής Τράπεζας, στην άμεση λήψη αποφάσεων. Όπως αναφέρει το Σύμφωνο Σταθερότητας και Ανάπτυξης του 1997, η δημοσιονομική πολιτική παραμένει στην αρμοδιότητα των κρατών μελών, υπαγόμενη όμως στις αρχές και διαδικασίες της δημοσιονομικής πειθαρχίας.\nΓια να διασωθεί η δημοσιονομική πειθαρχία έχουν θεσμοθετηθεί οι αρχές της μη διάσωσης από άλλα κράτη- μέλη της Ένωσης, σε περίπτωση υπερβολικών χρεών ενός κράτους. Σε μία τέτοια περίπτωση, η Επιτροπή καθώς και το Συμβούλιο προειδοποιεί το εν λόγω κράτος με προειδοποιήσεις, έτσι ώστε να καταφέρει να το επαναφέρει σε τροχιά εξυγίανσης.\nΔομικές και λειτουργικές αδυναμίες της ΟΝΕ\nΤο σύστημα της Οικονομικής Νομισματικής Ένωσης εμφάνισε πολλές αδυναμίες στη δομή του, από την αρχή της σύστασής του, με αποτέλεσμα να δημιουργούνται προβλήματα στην εφαρμογή πολιτικών και κενά που δεν μπορούν να καλυφθούν.\nΠρώτον: Η παρεμβατική ικανότητα της κοινής νομισματικής πολιτικής, χαρακτηρίζεται από περιορισμό, έχοντας ως αποκλειστικό στόχο τη διασφάλιση της νομισματικής σταθερότητας, θέτοντας ως ανώτατο μέσο ετήσιο πληθωρισμό το 2%. Άραγε πως προκύπτει αυτό το 2%; Πολλοί οικονομολόγοι κάνουν λόγο για αυθαίρετο ποσοστό που δεν λαμβάνει υπόψη τις υποκειμενικές συνθήκες της κάθε οικονομίας, ενώ έχει ως αποτέλεσμα να αποκλείονται στόχοι όπως της απασχόλησης ή της οικονομικής μεγέθυνσης.\nΔεύτερον: Η ΟΝΕ δεν συνοδεύτηκε από αντίστοιχες υπερεθνικοποιήσεις άλλων τομέων της οικονομικής πολιτικής, αφού ακόμη και σήμερα η δημοσιονομική, η εισοδηματική και η κοινωνική πολιτική παραμένουν στην αρμοδιότητα των κρατών μελών.\nΤρίτον: Με τη συγκεκριμένη μορφή άσκησης της νομισματικής πολιτικής, τα κράτη- μέλη έχουν περιορισμένες δυνατότητες στην άσκηση αντικυκλικής- μακροοικονομικής πολιτικής.\nΤέταρτον: Η εξάρτηση των κρατών μελών από τις ιδιωτικές χρηματοπιστωτικές αγορές και την απουσία «έσχατου καταφύγιου» (last resort) σε περιόδους κρίσεων ρευστότητας ή φερεγγυότητας.\nΠέμπτον: Τα κράτη μέλη, σε αντίθεση με όλα σχεδόν τα άλλα κράτη του κόσμου, δεν έχουν καμία δυνατότητα προσφυγής στις κεντρικές τους τράπεζες σε περιόδους κρίσεων. Αυτό σημαίνει πως ο δανεισμός τους σε ευρώ είναι ουσιαστικά ανάλογος του δανεισμού σε ξένο νόμισμα.\nΈκτον: Εάν οι αγορές σταματήσουν το δανεισμό τότε η μόνη λύση είναι ο εξωτερικός δημόσιος δανεισμός ή η χρεοκοπία. (παράδειγμα Ελλάδος με το ΔΝΤ)\nΟι έξι παραπάνω λόγοι αποδυνάμωσαν την παρεμβατική ικανότητα των κρατών μελών, με αποτέλεσμα σε περιόδους αύξησης των εξωτερικών ελλειμμάτων ή σε περιόδους ύφεσης, τα κράτη μέλη καλούνται να εφαρμόσουν μεταρρυθμιστικά, διαρθρωτικά μέτρα, προκαλώντας κοινωνικές αντιδράσεις.\nΤο συμπέρασμα είναι πως η νομισματική ένωση μπορεί να επιτεύχθηκε ωστόσο μέχρι και σήμερα δεν έχει καταφέρει να δημιουργήσει μία αντίστοιχη οικονομική ένωση.\nΗ απουσία μηχανισμών πρόληψης και διαχείρισης κρίσεωνΤο Έλλειμμα\nΤο γεγονός ότι τα κράτη- μέλη στην ουσία δεν λειτούργησαν ποτέ ως μέρος ενός όλου, ενώ διατήρησαν την εσωστρέφειά τους και στα οικονομικά τους πεπραγμένα, επέφερε ως αποτέλεσμα τα γνωστά σε όλους μας ελλείμματα. Η έλλειψη δημοσιονομικής πειθαρχίας σε συνδυασμό με το χαλαρό συντονισμό της οικονομικής πολιτικής, επέτρεψαν την εμφάνιση οικονομικών διαταραχών στο εσωτερικό της ευρωζώνης, τις γνωστές οικονομικές κρίσεις που βίωσαν κυρίως τα αδύναμα κράτη της Ευρώπης τα τελευταία 10 χρόνια.\nΑγνοήθηκε η σημασία της εξισορρόπησης του ισοζυγίου πληρωμών εντός της Ευρωζώνης και θεωρήθηκε ότι το βάρος της προσαρμογής οφείλουν να το φέρουν αποκλειστικά τα ελλειμματικά κράτη. Σε αυτό το σημείο φαίνεται καθαρά η έλλειψη μηχανισμών αλληλεγγύης μεταξύ των κρατών- μελών της Ένωσης.\nΤα ισχυρά οικονομικά κράτη της Ένωσης, ήταν αυτά πρωτίστως που δεν εφάρμοσαν τη δημοσιονομική πειθαρχία. Το 2003 και το 2004 η Γαλλία και η Γερμανία, αρνήθηκαν να μειώσουν τα δημοσιονομικά ελλείμματά τους. Αυτό που ακολούθησε ήταν μία άκρως ελαστική εφαρμογή των κυρώσεων, μέχρι την αναθεώρηση του Συμφώνου Σταθερότητας και Ανάπτυξης το 2005.\nΠου οδήγησε η απουσία των μηχανισμών πρόληψης\nΗ απουσία μηχανισμών πρόληψης των οικονομικών δυσκολιών και κρίσεων των χωρών της Ευρωζώνης, είχε ως αποτέλεσμα να μην αντιμετωπιστούν εγκαίρως τα ελλείμματα στο εξωτερικό εμπόριο, τα οποία οδήγησαν στον υπερβολικό δημόσιο και ιδιωτικό δανεισμό, από τις πλούσιες χώρες του Βορρά. Αποτέλεσμα ήταν επίσης οι αποκλίσεις στις αμοιβές εργασίας, στις τιμές των προϊόντων και των υπηρεσιών και στις κοινωνικές δαπάνες.\nΤέλος, δεν υπήρξε καμία πρόβλεψη στη Συνθήκη για την ΕΕ, για την αντιμετώπιση του ιδιωτικού εξωτερικού χρέους που προκαλούσαν τα συνεχώς αυξανόμενα ελλείμματα του ισοζυγίου τρεχουσών συναλλαγών και ο υπερβολικός δανεισμός των χωρών του νότου της ΕΕ από τις τράπεζες.\nΗ ελληνική κρίση και οι αδυναμίες διαχείρισης του συστήματος\nΤο σύστημα διακυβέρνησης της ΟΝΕ μπορεί να μην προκάλεσε άμεσα την Ελληνική κρίση, λόγω των κενών και αδυναμιών του, δεν κατόρθωσε όμως να την αποτρέψει.\nΘα μπορούσε η οικονομική κρίση να παρομοιαστεί σε μία βαριά ασθένεια; Ίσως και ναι, ωστόσο δεν θα πρέπει να ξεχνάμε πως η κρίση είναι αποτέλεσμα εφαρμοσμένων πολιτικών και δεν έτυχε. Προκλήθηκε.\nΗ κρίση χρέους και ρευστότητας της Ελλάδας, αρχικά, και άλλων χωρών της Ευρωζώνης, εν συνεχεία, λειτούργησαν ως μια διαδικασία αποκάλυψης μιας σειράς κενών του συστήματος και της διακυβέρνησης της ΟΝΕ.\nΗ κρίση της ευρωζώνης αποκάλυψε πως όλες οι αδυναμίες και τα κενά της αρχιτεκτονικής της ΟΝΕ, έπαιξαν σημαντικό ρόλο τόσο στην πρόκληση της κρίσης, όσο και στην αναποτελεσματική διαχείρισή της.\nΓια παράδειγμα, χώρες με οικονομία παρόμοια με την Ελλάδος, εντάχθηκαν στην Ένωση ενώ ήταν οικονομικά αδύναμες, ενώ μειονεκτούσαν ανταγωνιστικά μειονεκτήματα, με υψηλό δημόσιο χρέος και λανθασμένη δημοσιονομική πολιτική.\nΆρα λοιπόν όπως περιγράψαμε αναλυτικά παραπάνω η κρίση ήταν αυτή που αποκάλυψη την απουσία μηχανισμών πρόληψης και διαχείρισης κρίσεων στη δομή της ΟΝΕ καθώς και την έλλειψη αλληλεγγύης μεταξύ των κρατών- μελών της και την απουσία της δημοσιονομικής πειθαρχίας.\nΜε δεδομένη την αδυναμία της Ελλάδος να ανταποκριθεί στις εξωτερικές της υποχρεώσεις (εξυπηρέτηση δανείων), στις εσωτερικές της (πληρωμές και παροχές), αλλά και να δανειστεί με χαμηλά επιτόκια, προσέτρεξε στη βοήθεια των μηχανισμών στήριξης. Στο κομμάτι αυτό η Ένωση διαθέτει τον Προσωρινό Μηχανισμό Στήριξης, τον Ευρωπαϊκός Μηχανισμός Χρηματοπιστωτικής Σταθεροποίησης( EFSM), το Ευρωπαϊκό Ταμείο Χρηματοπιστωτικής Σταθερότητας (EFSF), και τέλος το μόνιμο μηχανισμό στήριξης, τον γνωστό Ευρωπαϊκό Μηχανισμό Σταθερότητα (ESM).\nΟ προσωρινός μηχανισμός στήριξης της Ελλάδας\nΠρος αποφυγή του άμεσου κινδύνου στάσης πληρωμών του Ελληνικού Δημοσίου, η Ελλάδα σύνηψε δάνειο 80 δισεκατομμυρίων ευρώ με τις υπόλοιπες 15 χώρες του Ευρώ και 30 δισεκατομμυρίων με το Διεθνές Νομισματικό Ταμείο (ΔΝΤ).\nΤα μέτρα βοηθείας αποτελούνταν από διαδοχικούς μηχανισμούς, οι οποίοι σε πρώτη φάση μεν αφορούσαν την Ελλάδα αλλά και οποιοδήποτε άλλο κράτος-μέλος βρισκόταν σε οικονομική ανάγκη.\nΗ αίτηση δανεισμού της Ελλάδας στηρίχθηκε στην αρχή ότι « Τα κράτη μέλη της Ευρωζώνης θα λάβουν αποφασιστική και συγχρονισμένη δράση, εάν χρειαστεί για να διασώσουν την χρηματοοικονομική σταθερότητα στο σύνολο της Ευρωζώνης».\nO Ευρωπαϊκός Μηχανισμός Χρηματοπιστωτικής Σταθεροποίησης (EFSM)\nΟ Ευρωπαϊκός Μηχανισμός Χρηματοπιστωτικής Σταθεροποίησης (European Financial Stabilisation Mechanism – EFSM).\nΔημιουργήθηκε τον Μάη του 2010 από την Ευρωπαϊκή Επιτροπή, για την αντιμετώπιση της παγκόσμιας οικονομικής κρίσης, καθώς ξεκίνησε να γίνεται εμφανές ότι η κρίση δεν θα περιορίζονταν στην Ελλάδα, αλλά θα επεκτείνονταν και σε άλλες χώρες της Ευρώπης, όπως και έγινε με την Ισπανία και την Πορτογαλία.\nTo Ευρωπαϊκό Ταμείο Χρηματοπιστωτικής Σταθερότητας ( EFSF)\nΚαθώς ο EFSM είχε μόνο ένα κεφάλαιο 60 δις ευρώ, το οποίο θεωρούνταν πολύ μικρό κεφάλαιο για έναν τέτοιο μηχανισμό, η Ε.Ε. αποφάσισε την παράλληλη δημιουργία του ΕFSF. Το Ευρωπαϊκό Ταμείο Χρηματοπιστωτικής Σταθερότητας (EFSF) συστάθηκε ως ιδιωτική εταιρία με έδρα το Λουξεμβούργο, μετά τη συμφωνία των κρατών-μελών της Ε.Ε. στις 9 Μαΐου 2010 ενώ τέθηκε σε πλήρη δράση στις 4 Αυγούστου του 2010.\nΤο EFSF ιδρύθηκε ως προσωρινός μηχανισμός με ημερομηνία λήξης τον Ιούνιο του 2013, ούτως ώστε να στηρίξει οικονομικά τα κράτη-μέλη που δεν είχαν τότε πρόσβαση στις αγορές, όπως η Ελλάδα.\nΣτο χρονικό διάστημα λειτουργίας του, βοήθησε οικονομικά την Πορτογαλία, την Ισπανία και την Ελλάδα.\nO Ευρωπαϊκός Μηχανισμός Σταθερότητας (ESM)\nΟ Ευρωπαϊκός Μηχανισμός Σταθερότητας, ήρθε να καλύψει την ανάγκη μιας σταθερής και μόνιμης χρηματοπιστωτικής λύσης. Έτσι λοιπόν 2010, το Ευρωπαϊκό Συμβούλιο συμφώνησε στην ανάγκη ενός μόνιμου μηχανισμού για την ευρωζώνη: «Τα κράτη-μέλη με νόμισμα το ευρώ μπορούν να θεσπίσουν μηχανισμό σταθερότητας, ο οποίος θα ενεργοποιείται εφόσον κρίνεται απαραίτητο προκειμένου να διασφαλίζεται η σταθερότητα της ζώνης του ευρώ στο σύνολό της. Η παροχή τυχόν απαιτούμενης χρηματοπιστωτικής συνδρομής δυνάμει του μηχανισμού θα υπόκειται σε αυστηρούς όρους».\nΟ ESM έχει ως ρόλο να εκδίδει χρεόγραφα προκείμενου να χρηματοδοτήσει δάνεια και άλλες μορφές χρηματοπιστωτικής συνδρομής προς τις χώρες της ζώνης του ευρώ. Στόχος του είναι η «κινητοποίηση της χρηματοδότησης και η παροχή στήριξης σταθερότητας, υπό αυστηρούς όρους, κατάλληλους για το επιλεγμένο μέσο χρηματοδοτικής συνδρομής, προς όφελος των μελών του ESM, τα οποία αντιμετωπίζουν ή απειλούνται από σοβαρά προβλήματα χρηματοδότησης, εφόσον είναι απαραίτητη για τη διαφύλαξη της χρηματοοικονομικής σταθερότητας της ζώνης του ευρώ στο σύνολό της και των κρατών μελών της. Προς τον σκοπό αυτό, ο ESM έχει το δικαίωμα να αντλεί κεφάλαια με την έκδοση χρηματοπιστωτικών τίτλων ή με τη σύναψη χρηματοοικονομικών ή λοιπών συμφωνιών ή ρυθμίσεων με μέλη του ESM, χρηματοοικονομικά ιδρύματα ή άλλα τρίτα μέρη.»\nΟ ρόλος του ΔΝΤ στην παγκόσμια οικονομική κρίση\nΕξαιτίας της ίδιας της φύσης του Διεθνούς Νομισματικού Ταμείου, που έχει ως στόχο τη διατήρηση της οικονομικής ισορροπίας και της νομισματικής σταθερότητας, την περίοδο της οικονομικής κρίσης (όπως και σε κάθε οικονομική κρίση από την ώρα της σύστασής του), έρχεται να δώσει το παρόν.\nΣτην περίπτωση της Ελλάδος- όπως και στην περίπτωση της Αργεντινής- ήρθε να δώσει το θλιβερό παρόν, δεδομένου ότι οι μνημονιακοί του όροι, γέννησαν την ανθρωπιστική κρίση στη χώρα μας.\nΓια να μπορέσει να αντιμετωπιστεί η παγκόσμια οικονομική κρίση το ΔΝΤ χρειάστηκε να συνεργαστεί με τις κυβερνήσεις των χωρών που προσέτρεξαν σε αυτό ζητώντας βοήθεια. Ο ρόλος του ΔΝΤ στα πλαίσια της παγκόσμιας οικονομικής κρίσης ήταν αυτός που πρότεινε τα νέα μέτρα- κυρίως μεταρρυθμίσεις- για την εξυγίανση της οικονομίας. Αν και επί της ουσίας πρόκειται για συμβουλευτικό ρόλο, στην περίπτωση της Ελλάδος ήταν ακραία πιεστικός.\nΚατά την ανάληψη των καθηκόντων του, το ΔΝΤ έπρεπε να εξετάσει για κάθε χώρα ξεχωριστά τις επιρροές της, για να καταφέρει να ασκήσει σωστή κρίση στο εσωτερικό της, με το πιο σημαντικό τον εντοπισμό του προβλήματος που οδήγησε τη χώρα στην οικονομική κρίση.\nΟ ρόλος του ΔΝΤ στην παγκόσμια οικονομική κρίση ήταν να επαναφέρει την ανταγωνιστικότητα της κάθε χώρας σε επίπεδα που θα εξασφάλιζαν την βιωσιμότητα της ίδιας της εγχώριας οικονομίας εκάστης χώρας. Για να μπορέσει να επιτύχει το στόχο του, έπρεπε η εκάστοτε κυβέρνηση να εφαρμόσει πιστά και με χρονοδιαγράμματα τις επιταγές του, δηλαδή να διαθέσει συγκεκριμένα κεφάλαια σε συγκεκριμένο σχεδιασμό, έτσι ώστε να επανερχόταν η οικονομία σε κατάσταση βιωσιμότητας και ανταγωνιστικότητας.\nΤο οικονομικό πακέτο στήριξης της Ελλάδος\nΣτα δύσκολα χρόνια της κρίσης, εταίροι και η τότε ελληνική κυβέρνηση, συμφώνησαν να δημιουργηθεί ένας νέος τρόπος λειτουργίας της ελληνικής οικονομίας, έτσι ώστε να μπορέσει να ορθοποδήσει βάση μιας συνεκτικής οικονομικής ρύθμισης.\nΤέλος του 2009 η κρίση άρχισε να δείχνει ακόμη πιο έντονα τα σημάδια της στην ελληνική πραγματικότητα, πρώτα σε οικονομικό και έπειτα σε κοινωνικό επίπεδο.\nΗ ρύθμιση αυτή θα εξασφάλιζε στις τράπεζες ένα ανταγωνιστικό περιβάλλον, με στενή εποπτεία των λειτουργιών και των ρυθμίσεων της οικονομίας. Έτσι λοιπόν δημιουργήθηκε η λεγόμενη τρόικα, η οποία εξέταζε τις δυνατότητες της ελληνικής οικονομίας, τις μεταρρυθμίσεις, την πορεία προς τους στόχους, καθώς και την εκπλήρωση υποχρεώσεων.\nΟι στόχοι που τέθηκαν στη χώρα μας από το 2008 που ξεκίνησε η οικονομική κρίση, ήταν η αύξηση της ανταγωνιστικότητας, οι ιδιωτικοποιήσεις των κρατικών επιχειρήσεων, οι περικοπές του δημοσίου, η δημιουργία ενεργών πολιτικών αγοράς εργασίας και η υλοποίηση διευθυντικών υπηρεσιών της Ευρωπαϊκής Ένωσης.\nΑπό την πλευρά της Ευρώπης, η οικονομική βοήθεια που αποφασίστηκε να δοθεί στην Ελλάδα, μετά την προσφυγή της χώρας μας στο ΔΝΤ, ανερχόταν στα 28 δις ευρώ. Από τα 28 δις, τα 5 δις διατέθηκαν με τη μορφή κεφαλαίων, ενώ πάνω από τα 23 δισεκατομμύρια είχαν τη μορφή δανειακών κεφαλαίων.\nΤόσο το πρόγραμμα όσο και το οικονομικό πακέτο στήριξης που δόθηκε στην Ελλάδα, είχαν ως στόχο τη σταθερά της λειτουργίας των τραπεζών, καθώς και ένα γενικότερο πλαίσιο ασφάλειας στο οικονομικό περιβάλλον. Το πλαίσιο ασφάλειας στο οικονομικό περιβάλλον θεωρήθηκε αναγκαίο για να δημιουργηθεί έτσι μία μεγαλύτερη ελαστικότητα στη συνέχεια της λειτουργίας των τραπεζών.\nΤο οικονομικό πρόγραμμα στήριξης της Ελλάδος εγκρίθηκε από τους ηγέτες των κρατών- μελών της Ένωσης, το ΔΝΤ, την Ευρωπαϊκή Επιτροπή, την Ευρωπαϊκή Κεντρική Τράπεζα, καθώς και από την τότε ελληνική κυβέρνηση.\nΌχι ένα αλλά τρία προγράμματα\nΗ οικονομική κατάσταση της χώρας ήταν τέτοια που δεν αρκούσε η εφαρμογή του πρώτου προγράμματος για να καταφέρει η χώρα να πιάσει τους μεταρρυθμιστικούς στόχους και να μπει ξανά στον δρόμο της σταθεράς και της ανάπτυξης. Γι αυτό τον λόγο εφαρμόστηκαν τρία προγράμματα οικονομικής αναδιάρθρωσης.\nΑντίθετα αποτελέσματα- Η Ελλάδα σε ανθρωπιστική κρίση\nΩστόσο τα τρία αυτά προγράμματα, δεν επέφεραν στην ελληνική οικονομία τα αποτελέσματα για τα οποία έκαναν λόγο με τόση θέρμη οι Ευρωπαίοι εταίροι μας, σε κάθε ευκαιρία. Αντί λοιπόν για σταθεροποίηση των ποσοστών των ελλειμμάτων ή ακόμη και μείωση, οι επίσημες μετρήσεις έδειχναν ολοένα και μεγαλύτερο ποσοστό της ανεργίας, συνθήκες πια πενίας, αποκλεισμό κοινωνικών ομάδων, καθώς και μετανάστευση στους νέους ανθρώπους, οι οποίοι έφυγαν κατά χιλιάδες για να καταφέρουν να επιβιώσουν σε κάποια άλλη μεριά της γης.\nΤο ΔΝΤ διέθεσε συνολικά και για τα τρία αυτά προγράμματα, 110 δις ευρώ, υπό μορφή πακέτου διάσωσης.\nΣυνολικά για την πραγματοποίηση των τριών αυτών προγραμμάτων έχουν δοθεί από το Διεθνές Νομισματικό Ταμείο 110 δισεκατομμύρια ευρώ υπό μορφή πακέτου διάσωσης.\nΗ κατάσταση που δημιουργήθηκε στην Ελλάδα μετά την παρέμβαση του ΔΝΤ, δεν ήταν καθόλου τυχαία ή μεμονωμένο περιστατικό.\nΣτις περισσότερες χώρες που το ΔΝΤ ενεπλάκην στην οικονομική τους διάσωση, είδαμε ακριβώς τα ίδια αποτελέσματα. Ακραία φτώχια, κοινωνικός αποκλεισμός, υποανάπτυξη.\nΑδυναμίες του ευρωπαϊκού μηχανισμού λήψης αποφάσεων\nΗ ελληνική οικονομική κρίση, ήταν μία πρώτης τάξεως ευκαιρία έτσι ώστε να έρθουν στην επιφάνεια οι αδυναμίες του συστήματος της ΟΝΕ, όχι μόνο σε δομικό επίπεδο αλλά και σε επίπεδο λήψης αποφάσεων.\nΗ ΟΝΕ στα τόσα χρόνια ύπαρξης και λειτουργίας της, δεν κατάφερε να δημιουργήσει μία κοινή στρατηγική αντιμετώπισης των συνεπειών της χρηματοπιστωτικής κρίσης. Επιπλέον για την περίπτωση της Ελλάδος, λειτούργησε με μεγάλη καθυστέρηση. Και όλα αυτά γιατί δεν διαθέτει ένα θεσμοθετημένο κεντρικό σύστημα διαχείρισης των κρίσεων καθώς και ένα σύστημα κατανομής ρόλων παρέμβασης, για να προλάβει μία κρίση.\nΚαι γενικότερα, ανάμεσα στα όργανα της Ευρωπαϊκής Ένωσης δεν συναντάμε σύμπνοια απόψεων, γεγονός που και στην περίπτωση της Ελλάδος, δημιούργησε σύγχυση και έντονες έριδες. Μα το σημαντικότερο μειονέκτημα είναι ότι μειώθηκε η αξιοπιστία της Ένωσης στα μάτια του ελληνικού λαού.\nΧαρακτηριστικό παράδειγμα οι εκτιμήσεις του ΔΝΤ για την ελληνική οικονομία την περίοδο 2009-20018, που συνεχώς άλλαζαν και στο τέλος αποδέχτηκαν που ήταν λάθος, μαζί με τη δημοσιοποίηση διαφορετικών απόψεων και εκτιμήσεων, προκάλεσαν ανασφάλεια στις κοινωνίες και στις αγορές και επιδείνωσαν την κατάσταση.\nΗ απουσία δημοσιονομικής πολιτικής και η απουσία οικονομικής συνοχής της Ευρωπαϊκής Ένωσης, αλλά και η αδυναμία της ΟΝΕ να διαχειριστεί τις οικονομικές κρίσεις, είναι οι αιτίες που οδήγησαν τις χώρες της Ένωσης στη στήριξη του Διεθνούς Νομισματικού Ταμείου.\nΗ Ευρωπαϊκή Ένωση και εν προκειμένω η ΟΝΕ, δεν παρουσιάζει μόνο αδυναμίες διαχείρισης, αλλά σε πολλές περιπτώσεις αμφισβητείται η δημοκρατικότητα των αποφάσεων, κυρίως όταν πρόκειται για αποφάσεις διαχείρισης κρίσης ενός κράτους.\nΔιαχείριση της Ελληνικής κρίσης\nΗ αποτυχία διαχείρισης της ελληνικής κρίσης από τους θεσμούς και τους μηχανισμούς της Ευρωπαϊκής Ένωσης, είναι σήμερα κάτι το δεδομένο. Ακόμη και οι πιο σκληροπυρηνικοί υποστηριχτές των μεταρρυθμίσεων, αποδέχονται πως τόσο οι εκτιμήσεις, όσο και οι στόχοι και οι υποχρεώσεις που επιβλήθηκαν στην Ελλάδα, ήταν τουλάχιστον υπερβολικές.\nΤα επίσημα στοιχεία δείχνουν πως το συνολικό δημόσιο χρέος αυξήθηκε και σε απόλυτους αριθμούς και ως ποσοστό του ΑΕΠ σε σχέση με αυτό του 2009, από 129,4% του ΑΕΠ το 2009 σε 160,2% το 2012.\nΤην περίπτωση της Ελλάδος δεν μπόρεσαν να βοηθήσουν ούτε το κούρεμα του ιδιωτικού χρέους, ούτε οι μειώσεις στα επιτόκια, ούτε οι επιμηκύνσεις στην αποπληρωμή του. Όλα αυτά συνέβησαν χωρίς ωστόσο το χρέος της χώρας να μπορέσει να καταστεί βιώσιμο. Οι υψηλές δαπάνες των τόκων που άγγιξαν ακόμη και το 7% του ΑΕΠ, ήταν αποτέλεσμα του δημοσιονομικού ελλείμματος. Από το 2012 και μετά παρατηρείται μία πολύ μεγάλη δυσκολία στην ελληνική οικονομία να δημιουργήσει πρωτογενές πλεόνασμα, ενώ το 2012 καταγράφεται ως ο πέμπτος συνεχόμενος χρόνος που η ελληνική οικονομία παρουσιάζει συρρίκνωση του ΑΕΠ της, σε ένα ποσοστό 20%.\nΣύμφωνα με τις προβλέψεις της ΕΕ, για το 2012 η ύφεση έφτασε στο -4,7%, και η ανεργία από το 7,7% το 2008, ανέβηκε πάνω από 20% το 2012.\nΗ κατάσταση της χώρας ήταν τέτοια με την ύφεση, τα προβλήματα των ελληνικών τραπεζών, την ανασφάλεια της αγοράς και την αβεβαιότητα μέσα στην κοινωνία, που οι καταθέσεις μειώθηκαν και οι αναλήψεις ήταν μαζικές. Η εξαγωγή κεφαλαίων προς το εξωτερικό ήταν τεράστια, με αποτέλεσμα τη σημαντική μείωση της ρευστότητας στην οικονομία, που αντανακλάται τα χρόνια αυτά και στη συνεχή μείωση της πιστωτικής επέκτασης των τραπεζών. Από το 09 μέχρι και το 2014 με τις μεταρρυθμίσεις που προωθούνται, βλέπουμε φαύλους κύκλους μειώσεων χωρίς κανένα θετικό αποτέλεσμα για την οικονομία της χώρας.\nΑντ αυτού, η μείωση της ζήτησης, επέφερε μείωση στη ζήτηση επενδύσεων κεφαλαίων στη χώρα μας. Κοντά σε αυτό, η μείωση των δημοσίων επενδύσεων, επέφερε τη μείωση της ζήτησης του ιδιωτικού τομέα, εξαιτίας της περικοπής μισθών και συντάξεων, ενώ η ύφεση μείωσε συνολικά τα έσοδα αλλά και τα έξοδα του δημοσίου προς τις κοινωνικές παροχές.\nΕπίσης, προβλήματα εμφανίζονται συχνά στην παροχή ρευστότητας από την ΕΚΤ λόγω της υποβάθμισης των κρατικών ομολόγων. Η μείωση της ρευστότητας των τραπεζών προκάλεσε μείωση της χρηματοδότησης της ελληνικής οικονομίας και του ελληνικού δημοσίου, ενώ αυξήθηκαν σημαντικά και τα επιτόκια των δανείων.\nΕν κατακλείδι η όλη αυτή μείωση, ύφεση, υπανάπτυξη, οδήγησε στην ανάγκη δημοσιονομικής προσαρμογής, ενώ άφησε τη χώρα εκτός αγορών για τουλάχιστον μία δεκαετία.\nΜέσα σε όλη αυτή την κατάσταση, ας μην υποτιμούμε καθόλου τον ψυχολογικό παράγοντα, μιας και η αγορά λειτουργεί θετικά σε ένα πολύ μεγάλο ποσοστό εξαιτίας της καλής ψυχολογίας, του καλού κλίματος που επικρατεί τη δεδομένη στιγμή. Φυσικά ισχύει και το αντίθετο.\nΈτσι λοιπόν η οικονομική κρίση, έσπειρε αρνητικό κλίμα στις αγορές, ενώ παγίωσε την απογοήτευση. Στην Ελλάδα της κρίσης το βιώσαμε περίτρανα αυτό το φαινόμενο ως γεγονός, που οδήγησε εκατοντάδες επιχειρήσεις στο να φύγουν από τη χώρα.\nΤέλος, η οικονομική κρίση είναι άρρηκτα συνδεδεμένη με την πολιτική αστάθεια, η οποία γεννά την κοινωνική κρίση. Το ζήσαμε στη χώρα μας, όταν το καλοκαίρι του 2011, δημιουργήθηκε το κίνημα των αγανακτισμένων, οι οποίοι διαμαρτύρονταν στις μεγάλες πλατείες της χώρας, κατά των πολιτικών λιτότητας που επέβαλαν στη χώρα δανειστές και κυβέρνηση.\nΚάνοντας μία αποτίμηση των παραπάνω δεδομένων, μπορούμε να πούμε με σιγουριά πως η Ευρωπαϊκή Ένωση πάσχει από την έλλειψη μίας ολοκληρωμένης δημοσιονομικής πολιτικής. Η απουσία αυτή, μεγεθύνεται και ισχυροποιείται από τις αδυναμίες που παρουσιάζουν και οι μηχανισμοί της Ένωσης, όπως τα εργαλεία στήριξης και τα ταμεία της.\nΑναμφιβόλως όμως, κορωνίδα του προβλήματος που αποδείχτηκε στην πράξη, είναι οι λανθασμένες εκτιμήσεις και οι αυστηρές πολιτικές προς μία λάθος κατεύθυνση που επέβαλαν οι θεσμοί στις χώρες της Ευρώπης που βρέθηκαν σε κρίση.\nΣυγκεκριμένα για την Ελλάδα, όχι μόνο δεν ανέκαμψε, αλλά εξακολουθεί να βρίσκεται σε αδύναμη θέση. Έχοντας ωστόσο υποβάλλει τεράστιες προσπάθειες, με τον λαό της να έχει υποστεί μεγάλες δοκιμασίες που τον έφτασαν σε επίπεδο φτωχοποίησης, απώλειας περιουσίας, ακόμη και απώλειας ανθρώπων, είτε με τη μετανάστευση, είτε με τις χιλιάδες αυτοκτονίες που σημειώθηκαν τα χρόνια της κρίσης.\nΜε τον εθνικό της πλούτο να έχει περάσει σε ένα μεγάλο ποσοστό στα χέρια ξένων funds, με τις ιδιωτικοποιήσεις να προχωρούν ξεπουλώντας τη δημόσια περιουσία, ενώ η πανδημία λειτουργεί αυτή τη στιγμή ως μία πρώτης τάξεως ευκαιρία για καταστρατήγηση των δικαιωμάτων των εργαζομένων, κυρίως σε οικονομικό επίπεδο, με μαζικές απολύσεις από το κλείσιμο χιλιάδων επιχειρήσεων.\nΗ αδύναμη δημοσιονομική πολιτική της Ένωσης, δείχνει και εδώ τα σημάδια της. Αντί να επιβάλλει στην ελληνική κυβέρνηση τη διάθεση οικονομικών κονδυλίων για στήριξη της αγοράς και της εργασίας, αντ αυτού προσφέρει χρήμα χωρίς να προτείνει ή να ελέγχει, με αποτέλεσμα στη χώρα να επιδοτείται η ανεργία και η ύφεση να έχει αγγίξει το 15,2%, σε επίπεδο δηλαδή, μεταπολεμικό.\nΕάν η Ευρώπη, δηλαδή η Ένωση που δεν είναι κάτι άλλο από τα ίδια τα κράτη- μέλη, πιστεύουν πραγματικά στο όραμα της Ενωμένης Ευρώπης και της ολοκλήρωσης της συνοχής, θα πρέπει εδώ και τώρα να αλλάξουν ρότα. Να στρέψουν το βλέμμα στις αδυναμίες και τα κενά της δομής της Ένωσης, να «επουλώσουν τις πληγές» που άνοιξαν στα κράτη που επλήγησαν, να δημιουργήσουν τους συνδετικούς εκείνους κρίκους μεταξύ κρατών- μελών, που θα ξεκινούν από την Οικονομική Νομισματική Ένωση και θα επεκτείνονται στον πολιτισμό, την κουλτούρα, τη φιλοσοφία, για να φτάσουν ακόμη και στην εδαφική συνοχή της Ένωσης, κάτω από κοινές παραδοχές, αξίες και πιστεύω. Μα πάνω απ όλα κάτω από τον ισχυρότερο συνδετικό κρίκο: Την πίστη στην αλληλεγγύη των κρατών, στην αλληλεγγύη των λαών.\nΜόνο τότε, ό,τι και να προκύπτει σε δημοσιονομικό-χρηματοπιστωτικό επίπεδο, τα κράτη θα έχουν πραγματική στήριξη από τα υπόλοιπα της Ένωσης αλλά και από τους θεσμούς της, θα ξεπερνούν τις δυσκολίες και θα διαφυλάττουν την Ευρωπαϊκή συνοχή.\n-Γρηγορίου, Γ. Παναγιώτης, «Το ΜΕΛΛΟΝ ΤΗΣ ΕΥΡΩΠΗΣ ΚΑΙ Η ΣΥΝΟΧΗ ΤΟΥ ΕΥΡΩΠΑΪΚΟΥ ΧΩΡΟΥ, εκδόσεις: ΠΑΠΑΖΗΣΗ, ΣΕΛ: 7-23/ 32-37,46-56\n-Φερώνας, Ανδρέας, Η κοινωνική διάσταση της Ευρώπης το 2020: Ρητορική και πραγματικότητα, Σελ: 4-9\n-Κότιος, Γαλανός, Ρουκανάς, Η ελληνική κρίση και κρίση του Συστήματος Διακυβέρνησης της Ευρωζώνης\n-Παπαστάμκος, Κότιος, Κρίση Ευρωζώνης: Κρίση συστήματος και της πολιτικής/ naftemporiki.gr\n- Παπαδημητρίου, Nikiforos, Zezza /Συνθήκες και στρατηγικές για την οικονομική ανάκαμψη της Ελλάδος/Σελ:9-11/levyinstitute.org\n-ΙΝΕ ΓΣΕΕ/ Γ. Βαρουφάκης/Τ. Πατώκος/Λ. Τσερκέλης/Χ. Κουτσοπέτρος/ Η οικονομική κρίση στην Ελλάδα και την Ευρώπη το 2011/ Σελ: 13/15/32-40\n-Ι. Χριστοδουλάκη/ Η απάντηση της ΕΕ στην οικονομική κρίση και η δημοκρατική νομιμοποίηση της ΕΕ /Αριστοτέλειο Πανεπιστήμιο Θεσσαλονίκης/Σελ: 7-11\n-Αι. Μαλάμου/ Ευρωπαϊκή Οικονομική Βοήθεια: Δανειοδοτικοί μηχανισμοί της ΕΕ και τα εργαλεία τους /Διπλωματική Εργασία/Αριστοτέλειο Πανεπιστήμιο Θεσσαλονίκης/Σελ: 2.1/3.1/4/4.1/4.2/4.3/4.4/ikee.lib.auth.gr\n-Ν. Κριτσωτάκη/ Το ΔΝΤ και ο ρόλο του στην παγκόσμια οικονομική κρίση του 2008-2018/ Σελ: 33/34/40/45/50/ apotheosis.lib.hmu.gr\n-Αγ. Γκρέκου/ Η οικονομική κρίση της ΕΕ- Το ζήτημα της ευρωπαϊκής Ταυτότητας/thesafiablog.com


Καταλήψεις των ΔΟΥ σε Αιγάλεω, Κάρυστο και Νάουσα - Flashnews.gr\nΚαταλήψεις των ΔΟΥ σε Αιγάλεω, Κάρυστο και Νάουσα\nΝέος γύρος καταλήψεων σε ΔΟΥ βρίσκεται σε εξέλιξη το πρωί της Τρίτης. Κάτοικοι και φορείς έχουν πραγματοποιήσει κατάληψη στις ΔΟΥ στο Αιγάλεω, την Κάρυστο και τη Νάουσα, διαμαρτυρόμενοι για την κατάργηση των εφοριών αυτών. Στο πλευρό των κατοίκων στο Αιγάλεω βρίσκεται η βουλευτής του ΣΥΡΙΖΑ Ρένα Δούρου και στη Νάουσα η Δ.Χαραλαμπίδου.\nΟι πολίτες διαμαρτύρονται, καθώς εκτιμούν ότι θα ταλαιπωρηθούν πολύ από τις συγχωνεύσεις των εφοριών.\nΣτο Αιγάλεω, ο δήμος έφερε απορριμματοφόρα για να μπλοκάρει το δρόμο, ώστε να μην γίνει η μετακόμιση στη ΔΟΥ Χαϊδαρίου. Λόγω της μετακόμισης, δεν λειτουργεί ούτε η ΔΟΥ Χαϊδαρίου.\nΗ βουλευτής του ΣΥΡΙΖΑ Ρένα Δούρου, που βρίσκεται στο σημείο, εξέφρασε την άποψη ότι περισσότερα έσοδα με λιγότερες εφορίες δεν πρόκειται να συγκεντρωθούν.\nΗ κατάληψη του κτιρίου, όπου στεγάζεται η εφορία της Νάουσας, πραγματοποιείται για δεύτερη ημέρα. Αίτημα των κατοίκων είναι να ανακληθεί η απόφαση του υπουργείου Οικονομικών, η οποία καταργεί την ΔΟΥ Νάουσας και μεταφέρει όλες τις υπηρεσίες και το προσωπικό στη Βέροια.\nΤη Δευτέρα, πρώτη ημέρα κατάργησης των 51 εφοριών σε ολόκληρη τη χώρα, κάτοικοι και φορείς της περιοχής Μεσαράς στο Ηράκλειο Κρήτης προχώρησαν σε συμβολική κατάληψη της ΔΟΥ Μοιρών και Τυμπακίου.\nΑκόμη, έντονες ήταν οι αντιδράσεις για το κλείσιμο της ΔΟΥ στο Λεωνίδιο Κυνουρίας και τη συγχώνευσή της με την ΔΟΥ Παραλίου Άστρους.\nΤη Δευτέρα, υπό κατάληψη ήταν επίσης οι ΔΟΥ Δεσκάτης Γρεβενών, Καλλονής Λέσβου, Αταλάντης Φθιώτιδος, Κυπαρισσίας Μεσσηνίας και Καρύστου Ευβοίας.\nΚαταργήθηκαν 51 εφορίες σε ολόκληρη τη χώρα\nΕπέμβαση πραγματοποίησε η αστυνομία στο κτίριο της ΔΟΥ της Δεσκάτης, όπου από την περασμένη Τετάρτη οι κάτοικοι της περιοχής και εκπρόσωποι των αυτοδιοικητικών φορέων του της περιοχής πραγματοποιούσαν καθημερινά κατάληψη, αντιδρώντας στον σχεδιασμό για τη μεταφορά της εφορίας στα Γρεβενά.\nΠαρόντες ήταν ο αντιπεριφερειάρχης Γρεβενών Γιώργος Δασταμάνης, ο δήμαρχος Δεσκάτης Νίκος Μίγκος, τα μέλη του δημοτικού συμβουλίου, πρόεδροι των συλλόγων και εκπρόσωποι των φορέων της περιοχής.\nΣύμφωνα με τον κ. Δασταμάνη, οι συγκεντρωμένοι εδώ και μέρες δεν επέτρεπαν στους υπαλλήλους της εφορίας να εισέλθουν στο κτίριο για να μεταφέρουν έγγραφα και εξοπλισμό στην εφορία των Γρεβενών. Μετά από αίτημα του εισαγγελέα η αστυνομία παρενέβη και οι υπάλληλοι της εφορίας μπήκαν στο κτίριο.\n«Μετά από αυτές τις εξελίξεις θα παρέμβουμε και πάλι πολιτικά προς το αρμόδιο υπουργείο για να ζητήσουμε να παραμείνει τουλάχιστον ένα παράρτημα της εφορίας σε μια περιοχή που αντιμετωπίζει σοβαρά προβλήματα λόγω οδικού δικτύου και κακοκαιρίας τους χειμερινούς μήνες» δήλωσε στο ΑΠΕ-ΜΠΕ ο κ. Δασταμάνης.\nΤρίτη, 15 Ιανουαρίου 2013, 12:24


Η βραδιά με τη Σοφία – :: FLOCK ::\nΘα σας διηγηθώ και εγώ την ιστορία μου. Την Σοφία την γνώρισα όταν αυτή πήγαινε Β’Λυκείου. Εγώ πιο μεγάλος από αυτήν κατά 3 χρόνια, φοιτητης, είχα παει με την παρέα μου σε ένα χορό που διοργάνωνε το σχολείο της. Ήρθε στη παρέα μας μεσω κοινών γνωστών. Μόλις την είδα, έπαθα τη πλάκα μου.\nΚοντή φούστα με τέλειο κώλο, τακουνια, και ένα χαμογελαστό πρόσωπο. Στήθος μικρό αλλά ωραίος. Της συστήθηκα και πίασαμε κουβέντα. Αυτή μου μιλούσε αλλά εγω ειχα χαθεί στο σώμα της, στα ματια της, στη μυρωδιά της. Το μόνο που ηθελα ηταν να πιάσω και να την φιλήσω. Δεν εγινε τιποτα στη συνεχεια, και εγω τη σκεφτομουν ολο το βραδυ. Βρήκα το τηλέφωνο της, της ζητησα να βγούμε αλλα ευγενικά με απεφευγε. Μια φορά έτυχε να βρεθούμε πάλι σε ένα μπαράκι στο παρκινγκ. Φορούσε ένα μινι φόρεμα, είχε ίσια τα μαλλιά της, και μπότα-γοβα που εφτανε μεχρι το γόνατο. Μόλις την είδα τρελάθηκα. Χαιρετηθηκαμε, την αφησα να μπει πρωτα αυτή μεσα να δω που θα κατσει και να παω και εγω καπου απεναντι. Έτσι και εγινε.\nΠήγα με τον κολλητό μου και καθίσαμε σε ένα σταντ λιγο μακρια βεβαια αλλα απέναντι της ακριβως. Την κοιτούσα συχνά πυκνά, καποια στιγμή άρχισε να με κοιτάει και αυτή. Μου χαμογελούσε καθως έπινε το ποτό της και έπαιζε με τα μαλλιά της. Εγώ άρχισα να φουντώνω. Αυτή κοιτούσε συνεχεια πλεον και κουνουσε σιγα σιγα το κορμι της στο χορο, λες και ηξερε ότι με ειχε τρελανει. Δεν μπορούσα άλλο πλεον.\nΠηρα το ποτο και πηγα στο τραπέζι της. Αρχίσαμε να χορεύουμε και σιγα σιγα ερχομασταν ολο και πιο κοντα. Καποια στιγμή την αγκαλιαζω από τη μέση και φερνω τον κολο της πανω στον πουτσο μου που ειχε γκαβλωσει. Χαμογελασε και δαγκωσε τα χειλη της. Αυτό ήταν, την παίρνω εξω, παμε σε ένα σκοτεινο διαδρομο και πριν προλαβει κουβέντα, την κολλάω στον τοίχο και αρχίζω να την φιλαω με πάθος. Την χουφτωνα τον κόλο και την πιεζα προς τον πουτσο μου. Της εγλειψα το λαιμο και αναστεναξε.\n-Δεν μπορώ άλλο, της λέω. Θέλω να σε γαμήσω, θέλω να γλύψω τις ρώγες σου και να μπω μεσα στο μουνι σου και να σε γαμήσω. Και συνέχιζα να την φιλάω.\n-Όχι εδώ μου λέει, όσο μπόρεσε να ψελλίσει. Πάμε σπίτι σου.\nΠηγαίνουμε μεσα στο μπαρ, παιρνουμε τα παλτά μας και φεύγουμε. Πάμε σπίτι μου. Με το που μπαίνουμε μέσα, βγάζουμε τα παλτά, και την πηγαινω στον καναπε. Πέφτω από πανω της και αρχίζω να την φιλάω. Στο στόμα, στο λαιμό, πάνω από το φόρεμα της στα βυζιά της. Της χούφτωνα τον κώλο οσο πιο δυνατα μπορούσα και αυτή αναστέναζε. Έβαλα το χερι μου και χάιδεψα το μουνί της. Το στρινγκ της ειχε γινει μουσκεμα και αυτή άρχισε να βογγάει.\nΤη σήκωσα, της ξεκούμπωσα το φόρεμα, το εβγαλα και την άφησα με τα εσώρουχα και με τις μποτες που με γκαβλωναν τόσο πολύ. Έβγαλε από μόνη της το σουτιέν και εγώ πήγα να τις γλίψω τα βυζιά και τις ρώγες. -Μη βιάζεσαι, μου λέει. Εγώ ακόμα δεν σου έκανα τίποτα. Άσε με να χαρώ και εγώ. Μου ξεκούμπωσε το πουκάμισο, το έβγαλε, ξεκούμπωσε το παντελόνι και έβαλε το χέρι της μέσα στο εσώρουχο και αρχισε να μου χαιδεύει τα αρχίδια. Μου έβγαλε τελειως το παντελόνι, έκατσε δίπλα μου στον καναπέ και άρχισε να μου χαιδευει τον πουτσο. Εγώ είχα αφεθεί στα χάδια της . Με φιλούσε στο λαιμό, στο στήθος.\nΕγώ της χαιδευα το κώλο, τις τσιμπούσα τις ρόγες, και την έγλειφα στο λαιμό. Αυτή βογγούσε περισσότερο, η μαλακία που μου έπαιζε γινοταν όλο και πιο γρηγορη και εγω βαριανάσαινα. Τότε έπεσε στα γόνατα και πήρε τον πουτσο μου στο στόμα της. Και άρχισε σιγα σιγα να με τσιμπουκώνει. Δεν την άφησα πολύ γιατί θα με έφτανε στο σημείο να χύσω και δεν ήθελα από τόσο νωρίς . Την ξάπλωσα με τη σειρά μου, την γυρισα και της ζητησα να μου τουρλώσει την κωλάρα της. Όπως και εκανε. Ανασηκώθηκε στα 4 και μου κουνούσε τα κωλομέρια της. Της κατέβασα το στρινγκακι της αργά και βασανιστικά. Ανοιξε τα ποδια της και ειδα το ξυρισμένο της μουνί. Έπεσα με τα μουτρα και άρχισα να το γλείφω το μουνί της.\nΗ Σοφία άρχισε να βογγάει ακόμα πιο δυνατά. Την άφησα να ηρεμήσει λίγο . Όπως ήμουν από πάνω της πήρα το ένα της πόδι και άρχισα να κατεβάζω το φερμουαρ από τη μποτα. Όπως το κατέβαζα από πίσω έγλειφα το ποδι της . Της εβγαλα τη μπότα τελείως και έκανα κατι που δεν το ειχα δοκιμασει ξανα, αλλά μαζί της μου βγήκε αυτοματα. Πήρα και έβαλα τα δαχτυλα του ποδιού της μέσα στο στόμα μου και τα έγλειφα. Της άρεσε πολύ, έπαιζε με τη κλειτοριδα της και εγω γκαβλωνα περισσότερο.\n-Γάμησε με, μωρό μου, μου λέει. Βάλε τη πούτσα στο μουνί μου και ξέσκισέ με. Όπως ήμουν αφηνω το πόδι της και μπαινω μεσα της και αρχιζω να την γαμαω οσο πιο δυνατα μπορουσα.\n-ΑΑΑΑΑΑΑΑΑΑΑΑΑΧχχχχχ, φωναξε με το που μπηκα στο μουνί της. Γάμα με, συνέχισε έτσι.\n-Πάρτα Γαμημένη πουτάνα, πάρε τη πουτσα μου .\n-Έτσι γάμα με σαν μια αγνωστη πουτάνα, σκισε με.\nΜε τα βρισιδια γκαβλωνα περισσοτερο. Την γυρισα στο πλαι της εβγαλα και την δευτερη μποτα. Στη θεα του κωλου της δε μπορεσα να αντισταθω. Την γύρισα μπρούμητα και της χαιδευα το κώλο. Έβγαζε βογγητά, τότε την εβαλα να κατσει στα τεσσερα και μπηκα παλι μεσα της. Την έπιανα από τους γοφους και εβαζα τη πουτσα μου στο μουνι της οσο πιο δυνατα μπορούσα. Από τις φωνές της μας άκουσε ολη η πολοικατοικια, αλλα δε με ένοιαζε καθολου. Την έπιασα από τους όμως και την σηκωσα, καθοταν στα γονατα, εγώ συνέχιζα να την γαμαω από πισω και να την χουφτώνω στα βυζιά.\n-Δεν αντέχω άλλο γκάβλα μου, θέλω να σε χύσω.\n-Χυσε με πουτσαρά μου, δωστα μου όλα.\nΤότε γυρίζει πεφτει στα γόνατα και αρχιζει να μου τραβαει μαλακία.\n-Δεν αντεχω Σοφία, αααααχχχ, ααααααααχχ , χυνω Σοφία, χυνωωωωωωωω.\nΈβγαλα όλα μου τα χυσια πανω της, στα βυζιά της, στο πρόσωπό της και αυτή σαν καλό κορίτσι μου καθαρισε τον πουτσο μου τελείως με ένα τελευταιο τσιμπουκι.\nΜπηκαμε για μπανακι και ξαπλωσαμε αγκαλιά . Ξεκινησα να την φιλαω και να την γλειφω παντού, όπου μπορούσα. Μετα από λιγο αναψαμε παλι και την γαμησα για δευτερη φορα.\nΜετα από τη βραδια αυτη, ξαναβρεθηκαμε μείναμε και για ένα διαστημα μαζι. Ακολουθησαν και αλλα γαμησια, αλλα κανενα δεν ηταν σαν τη πρωτη μας φορα\nPrevious PostPrevious Σου φροντιστήριο\nNext PostNext Ο κολλητός μου και η γειτόνισα


Ουκρανία: Πορεία ακροδεξιών στη μνήμη του Μπαντέρα | Euronews\nΟυκρανία: Πορεία ακροδεξιών στη μνήμη του Μπαντέρα\nΧιλιάδες υποστηρικτές της ακροδεξιάς, έκαναν πορεία στους δρόμους του Κιέβου, κρατώντας πυρσούς στη μνήμη του Στέπαν Μπαντέρα, που θεωρείται από τη Μόσχα και τους φιλορώσους στα ανατολικά, συνεργάτης των ναζί.\nΟι διαδηλωτές, που ανταποκρίθηκαν στο κάλεσμα των ακροδεξιών κομμάτων Σβόμποντα και Δεξιός Τομέας, καθώς και του τάγματος Αζόφ, έκαναν πορεία ως την πλατεία Ανεξαρτησίας.\n«Από εκείνες τις εποχές ο Μπαντέρα έλεγε ότι η Ρωσία είναι εχθρός μας. Και σήμερα αποδείχθηκε ότι είναι ακριβώς έτσι. Η Ρωσία επιτέθηκε στην ανεξάρτητη Ουκρανία και τα λόγια του Μπαντέρα αποδείχθηκαν αληθινά», λέει ένα μέλος του κόμματος Σβόμποντα.\nΟι απόψεις για τον Μπαντέρα είναι ιδιαίτερα πολωμένες. Ήταν ένας από τους ηγέτες των Ουκρανών εθνικιστών από το 1930. Στα δυτικά της χώρας θεωρείται σύμβολο αγώνα για την ανεξαρτησία της Ουκρανίας, ωστόσο η Μόσχα τον κατηγορεί για συνεργασία με τους ναζί.


Σπίτι στο Ενοίκιο: 4 Φρέσκες Ιδέες για να Ανανεώσετε το Καθιστικό σας!spirossoulis.com – the home issue Σπίτι στο Ενοίκιο: 4 Φρέσκες Ιδέες για να Ανανεώσετε το Καθιστικό σας!\nΟι κουρτίνες είναι η καλύτερη λύση αν θέλετε να κρύψετε πάση θυσία τα ντεμοντέ, παλιά και αμφιβόλου αισθητικής στόρια και παντζούρια του σπιτιού που νοικιάζετε.\nΔε σας αρέσει το δάπεδο του καθιστικού σας; Βάλτε χαλί! Με αυτόν τον τρόπο, όχι μόνο θα καλύψετε τα σημεία που δεν σας αρέσει να αντικρίζετε αλλά θα ανανεώσετε το χώρο σας.\nΑντικαταστήστε τα καπέλα των φωτιστικών οροφής για να ανανεώσετε γρήγορα το καθιστικό σας.\nΔιακόπτες Σίγουρα έχετε ακούσει τη φράση «Η διαφορά κρίνεται στις λεπτομέρειες» και μπορεί συνήθως να αναφέρεται σε όλα τα είδη πρωταθλητισμού, αλλά ισχύει και για το σπίτι σας και συγκεκριμένα για τους διακόπτες σας – ειδικά αν αυτοί έχουν αέρα άλλης εποχής. Μπορεί να σας φαίνεται περίεργο, αλλά αυτή η μικρή αλλαγή θα φέρει άλλη πνοή στον χώρο σας. Και αν ο ιδιοκτήτης σας βάλει φρένο, δεν έχετε παρά να βάλετε κάποιο κάλυμμα στους διακόπτες ή να τους πλαισιώσετε με μικρά κάδρα κι αυτοκόλλητα βινυλίου για να περάσετε το... δικό σας!\nΗ ανανέωση ξεκινάει από τα μικρά πράγματα, όπως είναι οι... διακόπτες.\nΦωτιστικά Τα φωτιστικά οροφής στο σπίτι που νοικιάζετε είναι από αισθητικά ανυπόφορα έως ανύπαρκτα με αποτέλεσμα να μη θέλετε να κοιτάτε ψηλά; Εκμεταλλευτείτε αυτήν τη δυστυχή συγκυρία για να αναβαθμίσετε το καθιστικό σας. Στην πρώτη περίπτωση, δεν έχετε παρά να αντικαταστήσετε τα καπέλα τους, στη δεύτερη το μόνο που έχετε να κάνετε είναι να επιλέξετε ένα φωτιστικό που σας αρέσει και ταιριάζει στο χώρο και την αισθητική σας. Για ένα πιο δραματικό look, σας προτείνουμε να πείτε «ναι» στα μεγάλα φωτιστικά που ακολουθούν λιτές και καθαρές γραμμές. Δείτε εδώ πώς θα μεταμορφώσετε εύκολα και οικονομικά το ήδη υπάρχον καπέλο του φωτιστικού σας!\nΑλλάξτε φωτιστικό οροφής κι αλλάξτε (νοητά) σπίτι και διάθεση!\nΧαλί Αν δε σας αρέσει το δάπεδο του καθιστικού σας, η λύση είναι μια: το (μαγικό) χαλί! Με αυτόν τον τρόπο, όχι μόνο θα καλύψετε τα σημεία που δεν σας αρέσει να αντικρίζετε αλλά θα ανανέωσετε το χώρο σας. Αν το δάπεδο είναι καλυμμένο με πλακάκια ή μωσαϊκό, προτιμήστε ένα μονόχρωμο χαλί για ένα πιο καθαρό και κομψό αποτέλεσμα. Αν πάλι είναι ξύλινο, μια φλοκάτη θα δώσει όγκο κι οπτικό ενδιαφέρον στο καθιστικό σας.\nΔε σας αρέσει το πάτωμα του καθιστικού σας; Κρύψτε το με ένα χαλί!\nΚουρτίνες Πέρα από το γεγονός ότι θα ανανεώσουν το καθιστικό σας σε χρόνο-αστραπή, οι κουρτίνες είναι η καλύτερη λύση αν θέλετε να κρύψετε πάση θυσία τα ντεμοντέ, παλιά και αμφιβόλου αισθητικής στόρια και παντζούρια του σπιτιού που νοικιάζετε. Δεν ξέρετε πώς να υπολογίστε σωστά το μήκος τους; Πατήστε εδώ για να μάθετε.\nΝέες κουρτίνες, νέα ζωή... για το καθιστικό σας!\nΤα μεγαλύτερα λάθη που εύκολα μπορείτε να ανατρέψετε για να αποκτήσετε το τέλειο καθιστικό!\nΣπίτι στο Ενοίκιο; Νιώστε το Δικό σας με Αυτούς τους Τρόπους\nΜένετε στο ενοίκιο; Αυτό δεν σημαίνει ότι το σπίτι σας πρέπει να είναι βαρετό και μονότονο. Δείτε πώς θα του δώσετε το δικό σας στίγμα!


Ποια πταίσματα έβγαλαν οι Γερμανοί στα Honda; - AutoGreekNews\nΑρχική » Ποια πταίσματα έβγαλαν οι Γερμανοί στα Honda;\nΤα αυτοκίνητα της Honda είναι γνωστά εδώ και χρόνια για τις καινοτομίες, τους VTEC κινητήρες, την σπορ φιλοσοφία τους, αλλά και για την αξιοπιστία τους. Έρευνες ικανοποίησης κατόχων που γίνονται στις Η.Π.Α και στην Ευρώπη τοποθετούν τη Honda και τα μοντέλα της ψηλά στις κατατάξεις με πολύ ευχαριστημένους ιδιοκτήτες. Άλλωστε, τα Honda έχουν παράδοση στο ότι «δεν σπάνε, δε χαλάνε».\nΤι έχουν όμως να πουν και οι Γερμανοί, μέσω των ελέγχων που κάνει η TÜV και της έρευνας που δημοσιεύει η γερμανική Autobild; Όλα τα μοντέλα που έχουν ελέγξει είναι εκπληκτικά από τεχνικής σκοπιάς, αφού δεν έχουν παρουσιάσει κάποιο σοβαρό ελάττωμα, παρά μόνο κάποια μικρο-πταίσματα. Ας δούμε παρακάτω αναλυτικά τι αναφέρεται για το κάθε μοντέλο.\nΜικρό, πρακτικό και πολύ ανθεκτικό. Η πρώτη και η δεύτερη γενιά τα έχουν πάει πολύ καλά στους ελέγχους, όπου τοποθετούνται πάνω από το μέσο όρο. Αδυναμίες εντοπίζονται στα δισκόφρενα, τα οποία εμφανίζουν αυξημένα σημάδια φθοράς και σκουριάς. Το χειρόφρενο είναι και αυτό ένα σημείο που χρειάζεται προσοχή. Η τρίτη γενιά του Jazz τα έχει πάει πολύ καλά στους ελέγχους της TÜV.\nΤο δημοφιλές μικρομεσαίο μοντέλο της Honda, το Civic έχει βγει πολύ ανθεκτικό, ενώ στην προηγούμενη γενιά του έχει εμφανίζει ελαττώματα στο σύστημα φωτισμού. Το πιο παλιό, όγδοης γενιάς (2006-2011), έχει παρουσιάσει ελαττώματα στα ελατήρια και στα αμορτισέρ.\nΤο SUV μοντέλο της Honda, είναι αυτό που έχει εντυπωσιάσει περισσότερο, αφού έχει εμφανίσει το χαμηλότερο ποσοστό βλαβών στους ελέγχους της TÜV. Το μοναδικό ελάττωμα που έχει εντοπιστεί είναι η φθορά στο χειρόφρενο, που βρίσκεται πάνω από το μέσο όρο.\nTo Accord δεν κατάφερε να πουλήσει στην Ευρώπη, όμως δεν παύει να είναι και αυτό ένα αξιόπιστο αυτοκίνητο. Κανένα πρόβλημα δεν έχει καταγραφεί στα φρένα, αναρτήσεις και σύστημα εξάτμισης. Ακόμα και στα παλαιότερα Accord δεν υπάρχουν διαρροές λαδιού από τον κινητήρα και το κιβώτιο ταχυτήτων. Μικροπροβλήματα έχουν εντοπιστεί μόνο στο σύστημα φωτισμού.\nTags: Honda Honda Jazz Honda Civic Honda Accord Honda CR-V Αξιοπιστία\nDiesel ή φυσικό αέριο; Ποιο συμφέρει; H Skoda θα εντοπίζει βλάβες από app στο κινητό


Ο «Λάζαρος», τα λαζαράκια, η δοξαστική ψαρόσουπα των Βαΐων και το προοίμιο της Μεγάλης Εβδομάδας | Eudemonia.gr\nΟ «Λάζαρος», τα λαζαράκια, η δοξαστική ψαρόσουπα των Βαΐων και το προοίμιο της Μεγάλης Εβδομάδας\n10 Απριλίου 2020 από τον Νίκο Γ. Μαστροπαύλο Leave a comment\nΤέτοιες «ζόλιες» ετοιμάζουν με χιλιάδες μαργαρίτες που τις περνούν σε κλωστή τα κορίτσια τη Μεγάλη Πέμπτη και τις κρεμούν στο λαιμό του Εσταυρωμένου, σε αντίστιξη με το ακάνθινο στεφάνι. Ίσως γιατί προοιωνίζουν την Ανάσταση. Τα σκέφτομαι όλα αυτά κοιτάζοντας μια φωτογραφία της ζόλιας που ετοίμαζαν με ζήλο για τον Εσταυρωμένο οι νεαρές ανιψιές μου Φούλα Μαρία και Υπαπαντή. Στην άκρη διακρίνω το χέρι της μητέρας μου που τις βοηθά στο θεάρεστο έργο τους. Η μητέρα δεν είναι πια μαζί μας. Μαζί μας είναι η απουσία της, αλλά και η γλυκιά, νοητή, παρουσία της, κάτι όπως η χριστιανική χαρμολύπη, που αρχίζει να πλημμυρίζει τη ζωή μας, από αυτό το Σάββατο του Λαζάρου.\nΜια τέτοια ζόλια από ανοιξιάτικες μαργαρίτες φορά στο λαιμό του και το φασκιωμένο με σεντόνι παιδί του σχολείου που παριστάνει τον Λάζαρο, που αναστήθηκε, και σαβανωμένος ακόμη, τίθεται επικεφαλής της πομπής που λέει αυτά τα ιδιότυπα κάλαντα γυρνώντας σπίτι-σπίτι:\n– Αν ερχόσουνα Χριστέ μου, δεν θα πέθαν’ ο αδερφός μου\n– Δεύρο έξω Λάζαρέ μου, φίλε και αγαπητέ μου\n– Πες μας Λάζαρε τι είδες εις τον Άδη που επήγες\n– Είδα φόβους, είδα τρόμους, είδα βάσανα και πόνους\nΣτο μεταξύ οι νοικοκυρές είχαν ζυμώσει και ψήσει ήδη στα σπίτια τα λαζαράκια, τα ανθρωπόμορφα τσουρέκια της ημέρας, όπως αυτό που κρατά η μικρή Ριάνα. Η Καλλιόπη τα φτιάχνει με τη συνταγή της θείας της Ειρήνης: Ζυμώνει ένα κιλό αλεύρι, δυο δάκτυλα μαγιά, τρεις χούφτες ζάχαρη, δυο χούφτες λάδι, σταφίδες, τριμμένα γαρύφαλλα και κανέλα. Αφήνει το ζυμάρι να φουσκώσει και μετά πλάθει τα λαζαράκια. Για τα μάτια και τη μύτη χρησιμοποιεί ολόκληρα γαρύφαλλα που στην Κάσο τα λένε πολύ ποιητικά «μοσκοκάρφια. Και το λουλούδι, τη γαριφαλιά, έτσι τη λένε: μοσκοκαρφά. Και πάλι αφήνει τα λαζαράκια να ανε(β)ούν και μετά τα ψήνει στην αρχή στους 200 βαθμούς και μετά κατεβάζει τη θερμοκρασία του φούρνου στους 180 βαθμούς.\nΚοίταζα την πομπή των παιδιών με τον «Λάζαρο» επικεφαλής και θυμόμουν τα δικά μας. Και ξανά αναδυόταν αυτό το ισχυρό συναίσθημα της χαρμολύπης για τα περασμένα πρόσωπα και πράγματα, για τον χρόνο που κυλά. Τότε που πρωταγωνιστούσε η γενιά η δική μας, «Λάζαρος» ντυνόταν αποκλειστικά ο Γιώργης, που κι αυτός δεν είναι πλέον του κόσμου ετούτου. Τον θυμόμουν συνεχώς καθώς έβλεπα τα παιδιά να λένε τον «Λάζαρο», αλλά και το απόγευμα, όταν μπήκα στο μονοπάτι των αναμνήσεων στις Γρες, για να πάω στο μοναδικό σημείο στα Σκούρα που ανθίζει η ρίγανη στην Κάσο.\nΣτην αρχή του μονοπατιού υπήρχε, τότε, ένα αμπέλι, που ο Γιώργης με παρακίνησε να μπούμε κλεφτά και να κόψουμε σταφύλια· και μας έπιασαν. Ή πιο σωστά, έπιασαν εμένα, τον «ζυμοκά(β)ουρα» που κιότεψα και σταμάτησα να τρέχω. Ο Γιώργης είχε, ήδη, γίνει «καπνός». Πιο πάνω, όμως, στο χωράφι με τη βαγιά, μπαίναμε ελεύθερα. Δεν υπήρχαν και πολλές γύρω από το χωριό, και, αναγκαστικά, ερχόμασταν εδώ, τέτοιες μέρες, με τον Μιχάλη του Παπά, για να κόψουμε βάγια, με τα οποία ο παπά Σπύρος θα έπλεκε περίτεχνα τους σταυρούς που μοίραζε στην κυριακάτικη λειτουργία της Σταυροπροσκήνησης. Ο παπά Σπύρος διάνθιζε τον κάθε σταυρό με ένα κλαδάκι ανθισμένης ελιάς και τον πόντιζε στη μεγάλη λεκάνη με το νερό για να διατηρηθεί δροσερός. Τη λεκάνη, έτσι όπως ήταν με τους βουλιαγμένους υπό το βάρος μιας πέτρας σταυρούς μέσα στο νερό, την τοποθετούσε στο κέντρο του Αγίου Δημητρίου, και όταν τελείωνε η λειτουργία της Κυριακής των Βαΐων, τους ευλογούσε και τους μοίραζε σε όλα τα σπίτια του χωριού, για να τοποθετηθούν στα εικονίσματα.\nΚαι μετά κάθονταν γύρω από το κυριακάτικο τραπέζι: «Βάγια, βάγια των Βαγιών, τρώσι ψάρι και κολιό». Αλλά στην Κάσο δεν ενδιαφερόντουσαν καθόλου για τους κολιούς. Έτρωγαν καλύτερα ψάρια στα επίσημα γεύματα. «Πρώτα» ψάρια, «άσπρα», λυθρίνια ή φαγκριά· ψαρόσουπα, με ρύζι, αβγοκομμένη. Επίσημο φαγητό. Μας περίμενε, πάντα, την πρώτη μέρα που φτάναμε στο νησί. Ήταν το καλωσόρισμα. Τις καθημερινές αγαπούσαν πολύ τα «περκόχανα», τους «σκορπιούς» και τις δράκαινες. Έβγαζαν καλύτερο ζουμί. Όχι, όμως, όπως το χριστόψαρο ή ο «γάρος». Εκτιμούσαν πολύ στη σούπα και το μουγκρί. «Την κάνει άσπρη σαν το γάλα» έλεγαν. Έξυναν και καθάριζαν τα ψάρια – αν το έκαναν και στη θάλασσα, ακόμη καλύτερα – και τα αλάτιζαν. Έστεναν το τσουκάλι και ζέσταιναν ελαιόλαδο. Εκεί τσιγάριζαν τα ξερά κρεμμύδια κομμένα στα τέσσερα. Και μετά έβαζαν τα καρότα, κομμένα μπαστούνια, επίσης στα τέσσερα. Το ίδιο και τις πατάτες. Πρόσθεταν κλώνους σέλινο και τριμμένη, φρέσκια ντομάτα. Σκέπαζαν το φαγητό με νερό, υπολογίζοντας ότι μόλις γινόταν το καρότο, θα έβαζαν και το ψάρι, που δεν θέλει πολύ ώρα για να βράσει, και το αλάτιζαν. Όταν όλα ήταν έτοιμα, σούρωναν το ψάρι, τα καρότα, τις πατάτες και το σέλινο, ενώ άλεθαν τα απομεινάρια τους μέσα στο ζουμί. Φρόντιζαν να κρατήσουν ζουμί και πατάτες για τη σκορδαλιά, ενώ έστεναν το ζουμί για να ρίξουν το ρύζι όταν πάρει βράση, δοκιμάζοντας αν είναι καλό στο αλάτι. Πιπέρι έβαζαν μετά, ο καθένας στο πιάτο του. Όταν το ρύζι ψηνόταν όσο να στέκει, κατέβαζαν την κατσαρόλα για να κρυώσει όσο θα χτυπούσαν τα αβγά. Τα αραίωναν με αρκετό λεμόνι – ήθελαν τη σούπα λίγο ξινή – χτυπώντας το μίγμα, και μετά πρόσθεταν με την κουτάλα ζουμί από το καζάνι, όσο πιο πολύ γινόταν για να ομογενοποιηθεί το αβγόκομα και να δέσει, χωρίς να ψηθεί, όταν πέσει σιγά-σιγά μέσα στο αναδευόμενο με την βαθειά κουτάλα φαγητό. Σέρβιραν τη σούπα ξεχωριστά από το ψάρι σε βαθύ πιάτο. Στα επίσημα γεύματα έφερναν και ρηχό πιάτο, μετά, για το ψάρι. Αλλιώς το σέρβιραν από τη μεγάλη πιατέλα, που βρισκόταν στο κέντρο του τραπεζιού, στο ίδιο. Άρτυζαν το ψάρι – ουρά ή κεφάλι – τις πατάτες, τα καρότα και το σέλινο με ωμό ελαιόλαδο, πιπέρι και λεμόνι και τα περίχυναν με σκορδαλιά. Αυτή η ψαρόσουπα σου έδινε την αίσθηση ότι γευόσουν την ίδια την αύρα της θάλασσας. Πουθενά αλλού δεν έχω αυτή την αίσθηση.\nΤα ψάρια συναντώνται στο τραπέζι με τους πλεγμένους με φύλλα βαγιάς σταυρούς. Ή μάλλον, παλαιότερα, όταν δεν υπήρχαν οι πλαστικές σακούλες, τα ψάρια συναντούσαν από πριν τα φύλλα της βαγιάς. Αυτά μεταχειρίζονταν οι ψαράδες για να αρμαθιάζουν την ψαριά τους. Έκαναν ένα κόμπο στη μια άκρη του φύλλου και από την άλλη άρχιζαν να το σχίζουν σε δυο κλώνους. Μια την μια άκρη και μια την άλλη, την περνούσαν μέσα από τα «σπάραχνα», τα βράγχια του ψαριού και την έβγαζαν από το στόμα του. Όταν περνούσαν, συμμετρικά, όλα αυτά που έπρεπε, έδεναν και στην άλλη άκρη έναν ακόμη κόμπο. Η αρμαθιά ήταν έτοιμη και απολύτως βολική. Έκπληκτος παρατηρούσα στο Εθνικό Αρχαιολογικό Μουσείο, τότε, τώρα εκτίθεται στο Προϊστορικό Μουσείο Θήρας, την τοιχογραφία του ηλιοκαμένου νεαρού ψαρά που βρέθηκε στην πόλη της εποχής του Χαλκού που θάφτηκε κάτω από τη λάβα του ηφαιστείου στο Ακρωτήρι. Είχε αρμαθιάσει τους «κυνηγούς» που ψάρεψε, με σπάγκο, αλλά με τον ίδιο τρόπο. Χιλιετίες μετά – η τοιχογραφία χρονολογείται το 1650 π. Χ. – οι ψαράδες στην Κάσο, και σε όλο το Αιγαίο φαντάζομαι, έκαναν την ίδια κίνηση, λες και ήταν καταγεγραμμένη στο DNA τους, στα χρωμοσώματα του θαυμαστού Αρχιπελάγους.\nΚαι στο τέρμα του μονοπατιού της μνήμης, η ανθισμένη ρίγανη. Αυτή, εδώ, είναι όλη κι όλη η έκτασή της σε ολόκληρο το νησί. Ένα, δυο, τρία στρέμματα; Ζήτημα. Ο Δημήτρης του Βασιλαρά που βόσκει εκεί γύρω το μικρό κοπάδι του, μου αποκάλυψε, εμπιστευτικά, ότι υπάρχει άλλη μια μικρή συστάδα σε ένα ρυάκι πιο μέσα. Αλλά την κρατά εφεδρεία γιατί κινδυνεύει να αφανιστεί. Να αφανιστούν, δηλαδή, οι ευωδιές και τα ζωηρά πεταρίσματα της ίδιας της άνοιξης· η συντροφιά στο τραπέζι μας, ολοχρονίς, του αρώματος της μικρής πατρίδας. Τι προοίμιο κι αυτό της Μεγάλης Εβδομάδας…\nΨαρόσουπα, το επίσημο φαγητό της εκπλήρωσης του νόστου της νησιωτικής καταγωγής μας


Οι Δανοί μεγαλώνουν τα πιο ευτυχισμένα παιδιά στον κόσμο και υπάρχουν 7 βασικοί λόγοι | Τι λες τώρα;\nHome \_ γονείς \_ Οι Δανοί μεγαλώνουν τα πιο ευτυχισμένα παιδιά στον κόσμο και υπάρχουν 7 βασικοί λόγοι\nΤι λες τώρα; 26 Φεβρουαρίου, 2018 3:35 ΜΜ\n-Τα παιδιά των Δανών είναι τα πιο ευτυχισμένα στον κόσμο! –Ποιος το λέει; Ο Οργανισμός Οικονομικής Συνεργασίας και Ανάπτυξης (Ο.Ο.Σ.Α.) το λέει, που κάτι θα ξέρει παραπάνω από ‘μας, αφού διεξήγαγε σχετική έρευνα σχεδόν για τρεις δεκαετίες.\nΚαι γιατί οι Δανοί γονείς είναι τόσο επιτυχημένοι, αφού ούτε ήλιο έχουν, ούτε αθάνατη Ελληνίδα γιαγιά να βοηθάει;\nΚατ’ αρχάς, να πούμε ότι ανεξαρτήτως παιδαγωγικών μεθόδων, οι βάσεις της φημισμένης αυτής ευτυχίας χτίζονται και πάνω στο στέρεο έδαφος που προσφέρει ένα κράτος πρόνοιας. Πόση άδεια λοχείας έχει η μαμά απ’ τη Δανία; Ποιο είναι το επίδομα πολυτεκνίας; Ποιο το καθεστώς δημόσιας εκπαίδευσης;\nΚοινωνικοί, πολιτικοί και οικονομικοί παράγοντες δεν μπορούν, φυσικά, να βγουν εκτός συζήτησης, αφού είναι καθοριστικοί. Ωστόσο στο «εδώ και τώρα» έχει σημασία -ή, τουλάχιστον, εμείς κρίνουμε ότι έχει σημασία- να εξετάσουμε όχι όσα δεν μπορούμε ούτε να φανταστούμε, αλλά όσα μπορούμε να μάθουμε. Υπεράδεια εγκυμοσύνης και λοχείας δεν μπορούμε ν’ αποκτήσουμε απ’ τη μια μέρα στην άλλη, δημόσιους παιδικούς σταθμούς διαστημικών προδιαγραφών δεν προβλέπεται ν’ αποκτήσει η μικρή μας χώρα στο άμεσο μέλλον, αλλά πέντε-δέκα μαθήματα απ’ τους Δανούς γονείς μπορούμε να τα πάρουμε.\nΣτο περιοδικό Fatherly διαβάζουμε άρθρο που συνοψίζει τα βασικά σημεία των μεθόδων των Δανών γονέων, όπως αυτά αναλύθηκαν στο βιβλίο «The Danish Way of Parenting», το… ξεζουμίσαμε, το μεταφράσαμε και σας το παρουσιάζουμε:\n1. Το ελεύθερο παιχνίδι είναι ζωτικής σημασίας για την ανάπτυξη των παιδιών\nΈρευνες έχουν δείξει ότι το ελεύθερο παιχνίδι διδάσκει στο παιδί πώς να μειώνει το άγχος του, πώς να είναι περισσότερο προσαρμοστικό και, ταυτόχρονα, βελτιώνει τις κοινωνικές του δεξιότητες. Κάνει επίσης τα παιδιά να νιώθουν ότι… έχουν τον έλεγχο, αίσθηση που τα βοηθά να αναπτύξουν ικανότητες αυτονομίας και αυτοελέγχου μεγαλώνοντας. Οι Δανοί θεωρούν τόσο σημαντικό το παιχνίδι, που το εντάσσουν σημαντικά ακόμη και στην πρωτοβάθμια εκπαίδευση.\n-Βρείτε χρόνο για παιχνίδι που δεν περιλαμβάνει οθόνες και ενθαρρύνετε το παιδί να χρησιμοποιήσει τις αισθήσεις του –να παίξει έξω, να ζωγραφίσει, να λερωθεί, να χοροπηδήσει και να φτιάξει τρελά σενάρια με το μυαλό του.\n-Προσπαθήστε να εντάξετε το παιδί σε ομάδες με παιδιά διαφορετικών ηλικιών, ούτως ώστε να μπορέσουν οι μικρότεροι να πάρουν σημαντικά μαθήματα από τους μεγαλύτερους και οι δεύτεροι να εξασκηθούν στην καθοδήγηση και προσοχή των μικρότερων.\n2. Το να προστατεύεις τα παιδιά από κάθε δυσάρεστο συναίσθημα σαμποτάρει τη συναισθηματική τους ανάπτυξη\nΤα παιδιά των Δανών μεγαλώνουν με παραμύθια του Άντερσεν, όπως το «Κοριτσάκι με τα σπίρτα», όπου ένα γλυκό, ευγενικό και πάμφτωχο, ορφανό κοριτσάκι πεθαίνει μόνο στον δρόμο από υποθερμία. Γιατί διαβάζουν στα παιδιά τέτοιες ιστορίες; Είναι σαδιστικά γουρούνια; Μάλλον όχι. Απλώς, πιστεύουν ότι το να εξερευνάς και να μιλάς για κάθε είδους συναίσθημα (ακόμη κι αν είναι πολύ δυσάρεστο) βοηθά τα παιδιά να αναπτύξουν ικανότητες ενσυναίσθησης αλλά και να έρθουν σε επαφή με τον εσωτερικό τους κόσμο, που δεν είναι πάντα φωτεινός.\n-Μην προσπαθείτε να ξεφύγετε από δύσκολες θεματικές (όπως ο θάνατος ή το σεξ), όταν ανοίγονται απ’ το παιδί.\n-Βεβαιωθείτε ότι απαντάτε με τρυφερότητα αλλά ειλικρίνεια στις ερωτήσεις του παιδιού κι ότι εκείνο μπορεί να ξεχωρίσει την αλήθεια απ’ το ψέμα.\n3. Ναι στην επιβράβευση, αλλά με μέτρο\nΔεν είναι ότι οι Δανοί δεν πιστεύουν στην επιβράβευση, απλώς αποφεύγουν να τοποθετήσουν τα παιδιά τους στο ψηλότερο διαθέσιμο βάθρο, γνωρίζοντας ότι αυτό μπορεί να αποβεί καταστροφικό. Έρευνες έχουν αποδείξει ότι τα παιδιά που ακούν συνέχεια πόσο έξυπνα είναι, έχουν αυξημένες πιθανότητες να «το βάλουν κάτω» όταν αντιμετωπίσουν κάποια δυσκολία. Ενδέχεται να νιώσουν ότι λόγω της δεδομένης ευφυΐας τους, δεν χρειάζεται να δουλέψουν σκληρά –και το να δουλέψουν σκληρά για κάτι τα κάνει, μοιραία, να νιώθουν λιγότερο έξυπνα απ’ αυτό που έχουν συνηθίσει ν’ ακούνε.\n-Επιβραβεύστε την προσπάθεια και τις πρωτοβουλίες, όχι τη φυσική ικανότητα –«Διάβασες πολύ και τα κατάφερες. Μπράβο σου!» αντί για «Είσαι τόσο καλός στα μαθηματικά! Είσαι πανέξυπνος!».\n-Είναι λογικό να στεναχωριέστε κι εσείς όταν το παιδί απογοητεύεται από το αποτέλεσμα μιας προσπάθειάς του, αλλά είναι κρίσιμο να το βοηθήσετε να καταλάβει τις αιτίες της όποιας αποτυχίας και να το ενθαρρύνετε να ξαναπροσπαθήσει, αντί να το «κανακέψετε» δίνοντας την εντύπωση ότι… υπάρχει «δεν μπορώ».\n4. Οι Δανοί γονείς αποφεύγουν την γκρίνια\nΕίναι ειδήμονες στο να βλέπουν τη θετική πλευρά των πραγμάτων: αντί να γκρινιάξουν που ο καιρός είναι κακός, νιώθουν ευγνώμονες που η βροχή δεν τους «πέτυχε» στις διακοπές. Οι ειδικοί υποστηρίζουν ότι η σκόπιμη επανεξέταση των γεγονότων υπό φωτεινότερο πρίσμα κάνει τους ανθρώπους πιο προσαρμοστικούς και σκεπτόμενους. Οι Δανοί, όπως υποστηρίζεται στο βιβλίο, δεν αρνούνται ότι ένα γεγονός είναι δυσάρεστο, απλώς δίνουν το παράδειγμα «ρεαλιστικής αισιοδοξίας» στα παιδιά τους διδάσκοντάς τα να αντιμετωπίζουν με χαμόγελο τις δυσκολίες.\n-Αναγνωρίστε τις στιγμές που είστε αρνητικοί και επανεξετάστε τις προσπαθώντας να βρείτε την καλή πλευρά. Κι αν αυτό σας ακούγεται λίγο σαν τους στίχους του γνωστού τραγουδιού «Κάνε υπομονή/ Κι ο ουρανός θα γίνει πιο γαλανός» είναι γιατί οι Δανοί έχουν πραγματικά πολύ σπάνια την ευκαιρία να απολαύσουν έναν γαλανό ουρανό.\n-Προσπαθήστε να αποφύγετε φράσεις και λέξεις υπερβολικές όπως «Λατρεύω», «Μισώ», «Ποτέ!» κ.λπ. Τα παιδιά θα ενστερνιστούν την απολυτότητά σας ακόμα κι αν για εσάς δεν ήταν παρά ένα σχήμα λόγου κι αυτό θα τα κάνει πιο δύσκαμπτα κοινωνικά.\n5. Ενσυναίσθηση: Η ικανότητα να αναγνωρίζεις και να καταλαβαίνεις τα συναισθήματα των άλλων\nΣε μια εποχή που ο ναρκισσισμός είναι στα πάνω του, στη Δανία υπάρχουν εθνικά προγράμματα που διδάσκουν στα παιδιά ενσυναίσθηση και πολιτιστικές και γλωσσικές πρακτικές που καλλιεργούν την συναισθηματική νοημοσύνη.\n-Προσπαθήστε να κατανοείτε τους άλλους ανθρώπους αντί να τους κρίνετε και περιορίστε τα κακεντρεχή σχόλια.\n-Βοηθήστε τα παιδιά να μιλήσουν για τα συναισθήματά τους χωρίς να τα κατακρίνετε.\n-Συνδέστε τις πράξεις των παιδιών με τα συναισθήματά τους –«Καταλαβαίνω ότι τώρα έχεις θυμώσει, αλλά πρέπει να φύγουμε γιατί η γιαγιά μας περιμένει».\n6. Οι καυγάδες με τα παιδιά δεν είναι μάχες εξουσίας\nΤο εξουσιαστικό μοντέλο διαπαιδαγώγησης απορρίπτεται από τους Δανούς γονείς, αφού θεωρούν ότι οδηγεί σ’ έναν κύκλο γονεϊκής αυστηρότητας και ακραίας αντίδρασης από την πλευρά των παιδιών. Προτιμούν η σχέση με τα παιδιά τους να χαρακτηρίζεται από σεβασμό και επικοινωνία κι όχι από αυστηρότητα και μάχες για το ποιος θα νικήσει.\n-Είναι απόλυτα λογικό να βάζουμε όρια στα παιδιά και να θεσπίζουμε κανόνες, αλλά είναι εξίσου λογικό τα παιδιά να τεστάρουν και να αμφισβητούν την «εξουσία» μας. Αντιμετωπίστε την «κακή» συμπεριφορά των παιδιών ως ευκαιρία να τους διδάξετε κάτι σημαντικό.\n-Δείξτε τους ότι ακούτε με προσοχή ό,τι σας λένε ακόμα κι όταν διαφωνείτε και πρόκειται να πείτε όχι –«Ξέρω ότι θες να δεις κι άλλο επεισόδιο, το καταλαβαίνω, αλλά είναι ώρα να πάμε για ύπνο».\n-Προσπαθήστε να βρείτε λύσεις που ικανοποιούν και τις δύο πλευρές και που δεν καθιστούν μόνο εσάς νικητή –«Τώρα πρέπει να πάμε για ύπνο, αλλά αύριο θα ξεκινήσουμε να παίζουμε νωρίτερα για να έχουμε περισσότερη ώρα».\n7. Οι Δανοί… κάνουν πολύ παρέα με τα παιδιά τους\nΌταν έχει κρύο, τα κουκουλώνουν καλά και τα παίρνουν μαζί τους. Όταν πηγαίνουν για καφέ με φίλους, δεν τ’ αφήνουν στη γιαγιά. Όταν πηγαίνουν ταξίδι, προτιμούν να πηγαίνουν οικογενειακώς. Κάνουν μαζί δραστηριότητες, βόλτες και παίζουν πολύ.\n-Εντάξτε στη ζωή σας τα παιδιά (αν δεν το κάνετε ήδη), ακόμη κι αν αυτό σημαίνει ότι ορισμένες πτυχές της θα δυσκολεύσουν. Εννοείται ότι επιβάλλεται και ο ιδιωτικός χρόνος ή ο χρόνος που αφιερώνεται αποκλειστικά στο άλλο σας μισό, αλλά μη φοβάστε να συμπεριλάβετε τα παιδιά στις δραστηριότητες σας.\nΣυναισθήματα και υγεία: Τι συμβαίνει στον οργανισμό όταν νιώθουμε χαρά ή λύπη;\nΚαθημερινά μικρά πραγματάκια που μας χαλάνε την μέρα!


Μαξίμου σε Τσίπρα : Χρειάστηκαν 718 λέξεις για να πει ένα απλό «ναι» - news4money.gr\nΌπως επισημαίνουν οι πηγές «χρειάστηκαν 718 λέξεις για να πει ο κ. Τσίπρας ένα απλό “ναι” στην πρόταση του Κυριάκου Μητσοτάκη για την εκλογή στο αξίωμα του Προέδρου της Δημοκρατίας της Αικατερίνης Σακελλαροπούλου. Αντιλαμβανόμαστε ότι η απόφαση δεν του ήταν εύκολη. Γνωρίζουμε επίσης ότι στη διαδρομή του πάντα συνόδευε τις πολιτικές του πιρουέτες με δηλώσεις υψηλών ντεσιμπέλ».\nΤσακαλώτος: Είμαστε η πιο αξιόπιστη κυβέρνηση για να πετύχουμε τη μείωση φόρων\nΚώστας Μπακογιάννης: Δεν θέλουμε να χάσουμε ούτε ένα λεπτό, θέλουμε να πατήσουμε γκάζι


Suspected & Unapproved Parts\nΣτις 8 Σεπτεμβρίου 1989 ένα ConvairCV-340/580 κατασκευής 1953 εκτελούσε την πτήση από το Oslo προς το Αμβούργο. Πετούσε στα 22.000 πόδια όταν ξαφνικά και απροειδοποίητα το αεροπλάνο αφηνίασε. Έγειρε προς τα δεξιά, έπειτα προς τα αριστερά και ξανά δεξιά συνεχίζοντας να στρέφει ανεξέλεγκτο. Οι δύο χειριστές ξαφνιάστηκαν. Έμειναν εμβρόντητοι. Για λίγα δευτερόλεπτα. Έπειτα προσπάθησαν να μαζέψουν το αεροπλάνο. Δεν ήξεραν τι έφταιγε. Τι να αντιμετωπίσουν. Το αεροπλάνο άρχισε να βυθίζεται σαν μαχητικό προς τη θάλασσα. Καμία προσπάθεια δεν απέδιδε. Τα χειριστήρια ήταν νεκρά. Οι κινητήρες αν και "ζωντανοί" δεν μπορούσαν να βοηθήσουν. Σε ελάχιστο χρόνο το αεροπλάνο συναντούσε την επιφάνεια της θάλασσας. Η πρόσκρουση ήταν τόσο βίαιη όσο και αν θα προσέκρουε στην επιφάνεια της γης. Το γέρικο σκαρί διαλύθηκε και τα συντρίμμια του βυθίστηκαν στο βάθος της παγωμένης θάλασσας σε απόσταση περίπου δέκα ναυτικών μιλίων από τις ακτές της Δανίας. Έτσι ξαφνικά και απροειδοποίητα η πτήση PAR394 κατέληξε στη λάσπη του βυθού του Skajerak.\nΟ βυθός της θάλασσας ανιχνεύθηκε σχολαστικά σε μια έκταση πενήντα δύο τετραγωνικών χιλιομέτρων περίπου, με 100% υπερκάλυψη. Η περιοχή που ήταν διασκορπισμένα τα συντρίμμια κάλυπτε μία περιοχή περίπου δεκατριών τετραγωνικών χιλιομέτρων, αλλά τα σημαντικότερα ευρήματα κάλυπταν περίπου τα τρία μόνο. Ο βυθός παρουσίαζε ποικιλία μορφολογίας και μεταβολών υφής, από λασπώδη σε αμμώδη και πετρώδη στα μεγαλύτερα βάθη. Εντούτοις με επανειλημμένες σοβαρές προσπάθειες, ανασύρθηκαν από διάφορα βάθη που κυμαινόταν από 40 έως 90 μέτρα το 90% των κομματιών του μοιραίου Convair.\nΣτο συγκεκριμένο αεροπλάνο κατά την διάρκεια της εκτεταμένης επιθεώρησης / γενικής συντήρησης κατηγορίας D, που είναι η μεγαλύτερη διαβάθμιση, και έγινε τον Ιούλιο-Αύγουστο 1989, μεταξύ των άλλων το πρόγραμμα της συντήρησης απαιτούσε τον έλεγχο των τεσσάρων βιδών (στην πραγματικότητα είναι τέσσερις κωνικοί πύροι -pins- όπως ονομάζονται) που συνέδεαν το κάθετο σταθερό με την άτρακτο. Τα pins αυτά στις 40.000 ώρες πτήσεως σύμφωνα με το εγχειρίδιο προγραμματισμού της συντήρησης θα έπρεπε αφαιρεθούν και να ελεγχθούν για γενική κατάσταση, δηλαδή φθορά, διαβρώσεις κλπ σύμφωνα με το κεφάλαιο 55 του εγχειριδίου συντηρήσεως του αεροπλάνου. Ετσι και έγινε...\nΗ διερεύνηση έδειξε ότι το κάθετο σταθερό αποχωρίστηκε από την άτρακτο λόγω θραύσης (εξαιτίας υπερφόρτισης) των σημείων προσαρμογής του ( mounting fittings) επί της ατράκτου. Κατά την εξέταση των σημείων αυτών βρέθηκε ότι στο πίσω αριστερό fitting, η συναρμογή ήταν χαλαρή σαν συγκρότημα και επέτρεπε κίνηση. Το pin και τα bushings έφεραν φανερά σημάδια μη φυσιολογικής φθοράς, που συνίστατο σε διάβρωση λόγω σχετικής κίνησης και τριβής δύο μετάλλων την αναφερόμενη στην τεχνική ορολογία σαν fretting corrosion. Πάντως η διαδικασία ανάπτυξης Fretting Corrosion συνήθως είναι αποτέλεσμα μακροχρόνιας διεργασίας. Αυτό σημαίνει ότι υπήρχε άνεση περιστροφής του pin που είχε χαλαρώσει λόγω φθοράς από τη διάβρωση, και επιτρεπόταν να "δουλεύει" μέσα στις οπές και τα bushings, για αρκετά μεγάλο χρονικό διάστημα. Το ίδιο και τα bushings μέσα στις οπές του σημείου προσαρμογής (fitting). Εδώ λοιπόν άρχιζε να ξετυλίγεται ο μίτος της Αριάδνης.\nΟι έλεγχοι πήγαν ακόμη μακρύτερα. Εξετάστηκαν και τα pins. Και οι υποψίες της επιτροπής επιβεβαιώθηκαν. Τα δύο εμπρόσθια όπως και τα bushings δεν ήταν των απαιτουμένων προδιαγραφών σκληρότητας και αντοχής που είχε θέσει ο κατασκευαστής. Οι προδιαγραφές της Convair μιλούσαν για αντοχή διάτμησης 160-180000 psi. Τα pins που βρέθηκαν\nδεν ξεπερνούσαν τα 100.000. Παράλληλα εξετάστηκαν και τα bushings.\nΤα αποτελέσματα των μετρήσεων ήταν αποκαλυπτικά. Οι διαστάσεις μεταξύ των εμπρόσθιων και οπισθίων έδειχναν μία διαφορά της τάξεως των 13 χιλιοστών της ίντσας στην εξωτερική διάμετρο, ενώ στην εσωτερική 18.\nΜόνο ένα bushing βρέθηκε να πληροί τις κανονικές προδιαγραφές. Και τα τέσσερα pins προσαρμογής του καθέτου απεδείχθη ότι είχαν υποστεί υπερφορτίσεις από διαφορετικές κατευθύνσεις, ειδικότερα δε η εμπρόσθια δεξιά είχε υποστεί πλαστικές παραμορφώσεις αποτέλεσμα διατμητικών φορτίων και καταπονήσεων στρέψης που μεταφερόταν επάνω της από τα στηρίγματα (fittings) της προσαρμογής του καθέτου σταθερού. Τα συνδετικά στοιχεία λοιπόν, σύμφωνα με όλες τις ενδείξεις, φαινόταν να μην είναι γνήσια. Φαινόταν να είναι bogus parts....\nΤο... φαινόμενο Bogus\nH λέξη Bogus στην αγγλική γλώσσα σημαίνει κάλπικος, ψεύτικος, κίβδηλος. Είναι η έκφραση που αποδίδει πλήρως την ουσία και το νόημα του αντικειμένου. Τα ανταλλακτικά αυτά, τα bogus δηλαδή, είναι από εκείνα που καθ’ οιαδήποτε έννοια δεν πρέπει να τοποθετούνται σε αεροπλάνο.\nΣτην επίσημη αεροπορική ορολογία ονομάζονται "μη εγκεκριμένα εξαρτήματα". Μη εγκεκριμένο εξάρτημα είναι οποιοδήποτε αεροπορικό εξάρτημα δεν έχει κατασκευαστεί / επισκευαστεί σύμφωνα με τις προδιαγραφές του κατασκευαστού, ή έχει κατασκευαστεί από μη εγκεκριμένο οίκο από τις αρμόδιες υπηρεσίες. Τα εξαρτήματα αυτά δεν είναι επικίνδυνα εξαρχής αλλά θα μπορούσαν να εξελιχθούν στην συνέχεια της "ζωής" τους. Η "ταυτότητα" τους είναι ψεύτικη, και το επικίνδυνο είναι ότι είναι αληθοφανής για να πείθει ότι πράγματι κατασκευάστηκαν με τις προδιαγραφές που απαιτούνται.\nLife Limit ? …Unknown…!\nΠοτέ κανείς δεν μπορεί να είναι βέβαιος για το πόσο θα αντέξει να λειτουργεί ένα unapproved part και πότε θα αστοχήσει και το συγκρότημα που αποτελεί μέρος του, θα πάψει να λειτουργεί. Πάντως αποκλείεται να καλύψει τις ώρες ενός γνήσιου.\nΣτην κατηγορία “Suspected” ανήκουν υλικά που έχουν αφαιρεθεί από αεροπλάνα που έχουν καταστραφεί σε ατύχημα, ή δεν διαθέτουν τα κατάλληλα πιστοποιητικά, ή έχουν επισκευαστεί και διατεθεί στην αγορά παρότι η ζωή τους έχει λήξει κλπ.\nΤη μερίδα του λέοντος μεταξύ των bogus parts κατέχουν εξαρτήματα κινητήρων που τοποθετούνται εσωτερικά όπου μετά την συναρμολόγηση του κινητήρα είναι από δύσκολο έως αδύνατο να εντοπιστούν και να ελεγχθούν.\nΗ μάστιγα αυτή έχει τις ρίζες της από πολύ παλιά, μετά την λήξη του ΔΠΠ. Τότε ένας τεράστιος αριθμός ανταλλακτικών και κυρίως κινητήρων χωρίς ουσιαστικό προορισμό και κυρίως χωρίς μητρώα, βρέθηκαν να υπάρχουν σε αποθήκες. Ταυτόχρονα οι κατασκευαστές έπαψαν να κατασκευάζουν και να αποθηκεύουν ανταλλακτικά για αυτούς τους κινητήρες. Ετσι στη συνέχεια η χρήση αυτών των κινητήρων ή συγκροτημάτων γέννησε την ανάγκη ανταλλακτικών σε σημείο που παρουσιάστηκε έλλειψη και οι "επιδέξιοι" φρόντισαν να την καλύψουν...\nΠώς μπορεί κανένας να διακρίνει ένα γνήσιο ανταλλακτικό από ένα παράνομο αντίγραφο; Δύσκολη η ερώτηση και άλλο τόσο δύσκολη η απάντηση. Οι αεροπορικές υπηρεσίες διεθνώς έχουν ξεκινήσει από πολλά χρόνια πριν, μία εκστρατεία ενημέρωσης και εκπαίδευσης σε όλες τις αεροπορικές εταιρείες στον κόσμο, με αυτό το αντικείμενο.\nΠοια είναι η ταυτότητα αυτών των εξαρτημάτων; Που βρίσκονται και πώς κυκλοφορούν;\nΚατά βάση αυτά δεν έχουν ταυτότητα, ή μάλλον έχουν αλλά ποτέ δεν γράφει τα πραγματικά τους στοιχεία. Είναι πλαστή λοιπόν. Σε μία άλλη υποκατηγορία μπορεί να περάσουν γνήσια ανταλλακτικά που χάνουν την ταυτότητά τους στην διάρκεια πωλήσεων και μεταπωλήσεων, λόγω τυχαίας ή και εσκεμμένης καμιά φορά απώλειας των πιστοποιητικών τους, ή λόγω περιστατικού που τα επηρέασε, όπως φθορά, μη εξουσιοδοτημένη / πιστοποιημένη τροποποίηση, έκθεση σε περιβάλλον που τους αφαίρεσε κάποιες βασικές ιδιότητες κλπ.\nΤι σημαίνει αυτό: Το ΧΧ-ΧΧΧ αεροπλάνο με όλες τις μονάδες που φορούσε γνήσιες και εύχρηστες, έκανε συντήρηση στο υπόστεγο της Ψ αεροπορικής εταιρείας στην Υ χώρα. Κάτι δεν πήγε καλά και εκδηλώθηκε πυρκαγιά, το αεροπλάνο καταστράφηκε πέραν του να είναι οικονομικά επισκευάσιμο. Όπως είναι φυσικό κάποιες μονάδες τις έγλυψαν οι φλόγες και καπνισμένες, διασώθηκαν χωρίς να καταστραφούν ολοσχερώς. Η αεροπορική εταιρεία στην οποία ανήκε το αεροπλάνο, έβαλε στην άκρη τα αποκαΐδια του αεροπλάνου και κάλεσε την ασφάλεια να την αποζημιώσει. Πράγματι η ασφάλεια την αποζημίωσε και το καμένο αεροπλάνο, περιήλθε στην κατοχή της. Έπειτα η ασφάλεια, (δεν αποτελεί κανόνα, όμως έχει συμβεί) για να καλύψει ένα μέρος της αποζημίωσης, το εκποίησε σαν άχρηστα "παλιοσίδερα" με το κιλό σε έναν έμπορο. Και εδώ αρχίζει ο "χορός των παρανόμων". Τα "κοράκια" τους μυρίστηκαν "ψοφίμι". Αν και ο έμπορος είναι υποχρεωμένος να δώσει πιστοποιητικό ολοκληρωτικής καταστροφής των συντριμμιών, δεν το κάνει για ευνόητους λόγους, ή το δηλώνει ψευδώς.\nΈρχονται λοιπόν τα κοράκια και αρχίζουν να ξηλώνουν ότι μονάδες δεν είχαν πλήρως καταστραφεί, τις καθαρίζουν και είναι έτοιμες να διατεθούν στην αεροπορική αγορά. Μπορεί να ετοιμάσουν και πιστοποιητικά, αλλά το νηολόγιο του ΧΧ-ΧΧΧ αεροπλάνου έχει περάσει πλέον στους διεθνείς καταλόγους σαν κατεστραμμένο από φωτιά. Άρα αν υπάρχει πιστοποιητικό που να δείχνει ότι το ανταλλακτικό ήταν τοποθετημένο στο συγκεκριμένο αεροπλάνο η άκρη θα βρεθεί κάποτε και αυτός που θα θελήσει να διαθέσει το ανταλλακτικό του θα έχει μεγάλο πρόβλημα. Γιαυτό στις περιπτώσεις αυτές στα "ύποπτα" πιστοποιητικά η πατρότητα του ανταλλακτικού παραλείπεται. Αν κάποιος θελήσει να ανατρέξει πίσω στην πορεία του θα βρεθεί σε μία ακρη που δεν υπάρχει συνέχεια. Αυτό είναι σοβαρή ένδειξη οτι τα μητρώα του ανταλλακτικού που προέρχεται από το κατεστραμμένο αεροπλάνο "έχουν χαθεί". Έτσι είτε αφήνεται έρμαιο, αλλά εύκολα διαθέσιμο σε χώρες που διψούν γιια ανταλλακτικά λόγω εμπορικού εμπάργκο ή άλλου λόγου, ή εκδίδουν ένα πλαστό που όμως δύσκολα μπορεί να περιγράφει μία εικονική διαδρομή του ανταλλακτικού μέχρι πίσω τη γέννησή του. Το ανταλλακτικό αυτό κατά 99% είναι παράνομο....\nΑρα αδυναμία διερεύνησης της πορείας ενός ανταλλακτικού πίσω μέχρι τη στιγμή της "γέννησής" του, (διαδικασία γνωστή σαν «trace back to birth») μπορεί να το κατατάξει στην κατηγορία του μη εγκεκριμένου. Το ανταλλακτικό είναι πλέον μη κατάλληλο για αεροπορική χρήση. Καμιά φορά για να υπερπηδηθούν τέτοια "εμπόδια" χαράσσονται και ψεύτικοι αριθμοί σειράς (S/N) ή αλλοιώνουν τη σφραγίδα ή / και το λογότυπο του κατασκευαστή.\nΌμως ένα τέτοιο ανταλλακτικό είναι εύκολα ανιχνεύσιμο από έναν έμπειρο επιθεωρητή και γιαυτό η πρακτική αυτή αποφεύγεται. Αυτό είναι ένα παράδειγμα μόνο. Για να έχετε μία ιδέα του "θράσους" αυτών των κύκλων να σας πω οτι έχουν εντοπιστεί εξαρτήματα που τοποθετούνται αποκλειστικά και μόνο σε ελικόπτερα, όπως ουραία στροφεία, που υπήρχε καταγραφή ότι προερχόταν από αεροπλάνο.....\nΌπως επίσης ανταλλακτικό που προερχόταν από συγκεκριμένο τύπο αεροπλάνου και χρησιμοποιούνταν αποκλειστικά και μόνο για τον τύπο αυτό, στα "πιστοποιητικά" που το συνόδευαν να αναφέρεται ότι προερχόταν από άλλο τύπο αεροπλάνου. Αυτό και μόνο αρκεί για να υπάρξει υποψία αν όχι ευθεία απόδειξη μη γνησιότητας, εφόσον βέβαια αποδειχτεί οτι δεν πρόκειται για σφάλμα εγγραφής.\nΟ επιθεωρητής στην παραλαβή των εισερχομένων ανταλλακτικών στις αποθήκες, πρέπει να διαθέτει τεράστια πείρα ακόμα και εγκυκλοπαιδικές γνώσεις πάνω στους τύπους των αεροπλάνων για να μπορεί να κάνει σωστά τη δουλειά του. Εν πάση περιπτώσει ο αγώνας εναντίον των bogus είναι πολύ δύσκολος καθώς οι μέθοδοι που χρησιμοποιούν οι "λάτρεις του... σπορ" είναι ανεξάντλητες και πάντα βρίσκονται ένα βήμα πιο μπροστά από την πρόληψη.....\nΗ φαντασία, η παρατηρητικότητα, η επιμονή και η συνεχής ενημέρωση είναι τα κυριότερα όπλα των επιθεωρητών στον αγώνα αυτόν. Επιπλέον απαιτείται η πιστή τήρηση των κανονισμών που ορίζουν ότι πρέπει να υπάρχει συνεχής και άμεση επαφή με τον προμηθευτή και συστηματικοί έλεγχοι των αποθηκών της αεροπορικής εταιρείας αλλά και των προμηθευτών της.\nΌταν γίνονται επισκευές σε μεγάλες μονάδες ή αεροπλάνα, πρέπει ο ιδιοκτήτης να ζητά να του επιστρέφονται όλες οι μονάδες που αφαιρέθηκαν, καταγεγραμμένες, ή να ζητά πιστοποιητικό καταστροφής αν πρόκειται για μονάδες που βγαίνουν μη συμφέρουσες οικονομικά για επισκευή ή αν πάνε για επισκευή όλα τα πιστοποιητικά επισκευής. Για κάθε εξάρτημα ή ανταλλακτικό που μπαίνει στις αποθήκες θα πρέπει να γίνεται εξονυχιστικός έλεγχος.\nΟ έλεγχος αρχίζει με τα πιστοποιητικά και τελειώνει με την φυσική εξέταση του αντικειμένου. Η παραμικρή αμφιβολία είναι αρκετή για να αρχίσει μια σε βάθος διερεύνηση προκειμένου το ανταλλακτικό να γίνει αποδεκτό ή να απορριφθεί.\nΚάθε κομμάτι αμφιβόλου προελεύσεως είναι ύποπτο μέχρις αποδείξεως του αντιθέτου. Το πιστοποιητικό EASA Form 1 ή FAA 8130-3 πρέπει να ελέγχεται εξονυχιστικά για το “who is who” που εξέδωσε το Release Certificate και αν έχει έγκριση από τις αρχές. Χρησιμοποιήστε το διαδίκτυο για τον εντοπισμό του Οργανισμού και την αδειοδότηση του.\nΣύμφωνα με μία έκθεση του Flight Safety Foundation (FSF) η μάχη κατά του φαινομένου αυτού εστιάζει σε τέσσερα πεδία.\nΈμποροι που παραποιούν εξαρτήματα και τα πιστοποιούν σαν κανονικά.\nΕπισκευαστικά κέντρα που εκτελούν εργασίες χωρίς την κατάλληλη εξουσιοδότηση και πιστοποίηση και παραποιούν έγγραφα συντήρησης.\nΚατασκευαστικές εταιρείες που παράγουν εξαρτήματα πολλές φορές ακατάλληλα, χωρίς την έγκριση των κατασκευαστών και των αρμοδίων υπηρεσιών, και άνθρωποι που εργάζονται μέσα σε επισκευαστικά κέντρα και διακινούν κλεμμένα ή άχρηστα υλικά σαν εύχρηστα.\nΑγοραστές πλεονάζοντος υλικού ή άχρηστου υλικού που ενώ έχει λήξει η ζωή τους αντί να τα πάνε για λιώσιμο τα πάνε για επισκευή.\nΟι κανονισμοί είναι σαφείς: Ο πωλητής έχει την υποχρέωση να διατηρεί αρχείο με τους αριθμούς των αχρήστων υλικών που εκποιεί και τα στοιχεία εκείνου που τα αγοράζει. Ακολούθως, αν δεν τα καταστρέψει ο ίδιος, να ζητά πιστοποιητικά καταστροφής των υλικών αυτών με λεπτομέρειες, όπως τον τρόπο καταστροφής, τον τόπο, τη φύση του μηχανήματος που χρησιμοποιήθηκε για την καταστροφή και την εταιρεία που την έκανε. Μία καλή πρακτική διάθεσης των κατεστραμμένων είναι η ακόλουθη:Αφού το υλικό (πχ ένας δίσκος ) κοπεί στα τέσσερα να πουληθεί ανά τεμάχιο σε τέσσερις διαφορετικούς αγοραστές. Είναι πολύ δύσκολο αν όχι αδύνατον να ξανασυναρμολογηθεί. Και σε κάθε περίπτωση κάτι τέτοιο θα ήταν άκρως ασύμφορο. Βέβαια θα μου πείτε ότι εκείνος που θα θελήσει να διακινήσει τέτοια υλικά δεν διστάζει μπροστά σε τίποτε και πάντα θα βρει μια λύση. Η απάντηση είναι ότι όσο περισσότερες ασφαλιστικές δικλείδες υπάρχουν τόσο δυσκολότερη η είσοδος.\nΕίναι γνωστό ότι η FAA είναι ελέγχουσα και πιστοποιούσα αρχή. Είναι η Ομοσπονδιακή Υπηρεσία Πολιτικής Αεροπορίας των ΗΠΑ. Για να δείτε πόσο ισχυρά είναι τα πλοκάμια των εμπόρων θα αναφέρω τα πιο κάτω. Σύμφωνα με το εγκυρότατο και κορυφαίο στον αεροπορικό τομέα αμερικανικό περιοδικό Aviation Week & Space Technology, τεύχος 1993, 15/3 έλεγχοι που έγιναν στις αποθήκες της FAA, αποκάλυψαν ότι ένα ποσοστό του αποθεματικού των ανταλλακτικών για τα αεροπλάνα που διέθετε τότε η FAA δεν ήταν κατασκευασμένα από εγκεκριμένους κατασκευαστές, ή δεν υπήρχαν μητρώα που να μπορεί κανείς να ανατρέξει στην προέλευσή τους. Μιλάμε λοιπόν για ανταλλακτικά της κατηγορίας Suspected & Unapproved που είχαν διαφύγει της προσοχής και των ελέγχων και είχα περάσει μέσα στο ίδιο το "σπίτι" του θεματοφύλακα. Αυτό και μόνο τα λέει όλα.\nΤα πλοκάμια της παράνομης απόκτησης, αποθήκευσης, προμήθειας και γενικότερα διακίνησης αυτών των εξαρτημάτων έχουν την ικανότητα να ανευρίσκουν τρόπους για να εκπορθούν και τα θεωρητικά ή και πραγματικά ισχυρότερα οχυρά. Σύμφωνα με μελέτες μέχρι πριν λίγα χρόνια, καμία αεροπορική εταιρεία δεν ήταν σίγουρη ότι στις αποθήκες της δεν είχαν περάσει με τον ένα ή τον άλλο τρόπο τέτοια εξαρτήματα. Και για να είμαι σαφής. Bogus part δεν είναι μόνο ένας αλλοιωμένος δίσκος από κινητήρα jet που η ζωή του έληξε και μετά από παράνομη επισκευή ξαναπουλήθηκε, αλλά και μικρές βίδες ή καρφιά (πριτσίνια) ή ένα transistor σε ένα κύκλωμα που αγοράστηκε από την εγχώρια αγορά και όχι από την κανονική πιστοποιημένη αεροπορική αγορά.\nΗ διασπορά των bogus έχει όπως είναι φυσικό σαν βασικό κίνητρο το εύκολο κέρδος και τον εύκολο πλουτισμό των εμπόρων. Μπορεί όμως να έχει και άλλη αιτιολογία που ενώ ξεφεύγει από τα στενά πλαίσια του πλουτισμού δεν μπορεί να έχει διαφορετική αντιμετώπιση. Μιλάμε για την κάλυψη αναγκών επισκευών αεροπλάνων σε χώρες που έχουν υποστεί τις συνέπειες από περιορισμούς προμηθειών το ονομαζόμενο embargo. Οι περιπτώσεις αυτές είναι ο παράδεισος των εμπόρων αυτής της κατηγορίας που αν και έχουν ιδιαιτερότητες, η ευθύνη μοιράζεται και στον αγοραστή, που πλέον γνωρίζει σαφώς ότι το εξάρτημα που αγοράζει, δεν ανταποκρίνεται στις απαιτήσεις του και δεν είναι γνήσιο.\nΗ υπεύθυνη κίνηση του θα είναι να καθηλώσει το αεροπλάνο ή τα αεροπλάνα του και να αλλάξει την σύνθεση του στόλου του, με άλλα προερχόμενα από χώρες που θα του προμηθεύουν γνήσια ανταλλακτικά. Μία χώρα που μου έρχεται στο νου τη στιγμή αυτή, είναι το Πακιστάν. Όταν υπέστη τις συνέπειες του embargo από τις ΗΠΑ, καθήλωσε, σταδιακά βέβαια, τα 2/3 της πολεμικής του αεροπορίας και στράφηκε στην Κινεζική αγορά ολόκληρων αεροπλάνων προκειμένου να αποφύγει τις συνέπειες της «μαύρης αγοράς» ανταλλακτικών.\nΑς μην θεωρούμε όμως ότι για όλα ευθύνονται μόνο οι παραχαράκτες και οι λαθρέμποροι. Υπάρχουν ολόκληροι μηχανισμοί που δημιουργούν τις συνθήκες και προετοιμάζουν, ακόμη και χωρίς οι προθέσεις τους να είναι αυτές, το έδαφος για την παράνομη διακίνηση. Τα αεροπορικά ανταλλακτικά είναι μονάδες πολλές φορές πανάκριβες. Και δεν είναι τόσο το κόστος των πρώτων υλών για την κατασκευή τους, ούτε και το κόστος κατασκευής, όσο το κόστος της μελέτης και ανάπτυξης του προϊόντος.\nΈτσι λοιπόν οι μεγάλοι κατασκευαστικοί οίκοι διαθέτουν τεράστια κονδύλια για τις μελέτες, που διαχέονται στην συνέχεια στο κόστος ανά παραγόμενη μονάδα. Οι κατασκευαστικοί οίκοι αεροπλάνων και κινητήρων κατασκευάζουν έναν αριθμό ανταλλακτικών στις εγκαταστάσεις τους. Αυτοί λοιπόν ονομάζονται ΟΕΜ (original equipment manufacturers).\nΌμως δεν είναι δυνατόν να παράγουν στις εγκαταστάσεις τους όλα τα ανταλλακτικά που τοποθετούνται στα αεροπλάνα. Για τον λόγο αυτό δίνουν τις προδιαγραφές σε διάφορους κατασκευαστικούς οίκους οι οποίοι τα κατασκευάζουν για λογαριασμό τους. Και αυτά είναι γνήσια υλικά που τοποθετούνται στα αεροπλάνα και τους κινητήρες και φυσικά προέρχονται από ΟΕΜ. Οι οίκοι αυτοί ελέγχονται αυστηρότατα και εγκρίνονται εκτός από τον κατασκευαστή του αεροπλάνου και από την FAA.\nΚάποια στιγμή όμως έρχονται κάποιο άλλοι οίκοι που είτε μέσω της βιομηχανικής κατασκοπείας, είτε με το σύστημα της επιστημονικής ανάλυσης του προϊόντος (reverse engineering) καταφέρνουν να παράγουν αντίγραφα εφάμιλλα ή και ανώτερης ποιότητας κάποτε των ΟΕΜ. Είναι και αυτοί εγκεκριμένοι από την FAA, όχι όμως και από τους κατασκευαστές των αεροπλάνων ή των κινητήρων για να κατασκευάζουν αεροπορικά ανταλλακτικά. Οι οίκοι αυτοί κατασκευάζουν τα προϊόντα τους σύμφωνα με τις απαιτήσεις της FAA (PMA -parts manufacturing approval) και είναι εγκεκριμένοι με αυστηρότατα κριτήρια από την πιστοποιούσα κρατική αρχή κατά τις διαδικασίες της FAA. Ενας σημαντικός όρος παραγωγής ανταλλακτικών PMA είναι αυτά να μην αποτελούν μονάδες κρίσιμες για την ασφάλεια του αεροσκάφους.\nFAA-PMA είναι μια μέθοδος που επιτρέπει σε πιστοποιημένες εγκεκριμένες πηγές που δεν είναι οι κάτοχοι της αδείας σχεδίασης και κατασκευής ενός εξαρτήματος που προορίζεται για τοποθέτηση σε εμπορικό αεροπλάνα να το κατασκευάζουν νόμιμα.\nΗ FAA (Federal Aviation Administration), Γραφείο αεροπορικών πιστοποιήσεων ACO (Aircraft Certification Office) είναι ο αρμόδιος φορέας για να εγκρίνει οποιαδήποτε σχεδίαση προορίζεται για χρήση σε πολιτικό αεροπλάνο. Ο σχεδιαστής και κατασκευαστής εξαρτημάτων PMA υπόκειται στις ίδιες ακριβώς διατάξεις με αυτές που υπόκειται και ο ΟΕΜ. Το κόστος όμως αυτών των μονάδων είναι σαφώς μικρότερο των ΟΕΜ. Στο σημείο αυτό αρχίζει ένας τεράστιος και ατελείωτος πόλεμος με οικονομικά κυρίως κίνητρα μεταξύ των ΟΕΜ και των κατασκευαστών FAA PMA. Οι πρώτοι ισχυρίζονται ότι οι μονάδες PMA δεν είναι κατάλληλες και ασφαλείς για χρήση στα αεροπλάνα τους ή τους κινητήρες τους, ανοίγοντας μια συνεχή διαμάχη μεταξύ τους. Απειλούν μάλιστα ότι αν βρεθεί μονάδα PMA σε προϊόν τους δεν θα έχουν πλέον καμία ευθύνη και η εγγύηση του αεροσκάφους θα έχει εκπέσει. Οι κατασκευαστές PMA ισχυρίζονται και μέχρις ενός σημείου έχουν δίκιο, ότι όλος ο θόρυβος έχει σαν κίνητρο το υπερβολικό κέρδος και την διατήρηση του μονοπωλίου των ΟΕΜ.\nΤελικά όμως η διαμάχη αυτή ευνοεί μόνο τους διακινητές bogus parts, καθώς το κόστος των ΟΕΜ είναι δυσβάστακτο για κάποιες μικρές αεροπορικές εταιρείες, ενώ για τις μεγάλες μία συνεχή αιμορραγία. Πάντως κάποιες αεροπορικές εταιρείες απορρίπτουν και απαγορεύουν την χρήση FAA PMA υλικών προτιμώντας τα OEM και ας είναι ακριβότερα, με τον φόβο εκτός των άλλων και της έκπτωσης από την εγγύηση. Πάντως επαναλαμβάνω ότι τα υλικά PMA δεν έχουν σχέση με Suspected & Unapproved Parts, καθώς πληρούν τις προδιαγραφές του κατασκευαστού. Και το Μάιο του 2015 η EASA εκυκλοφόρησε τον κανονισμό EASA ED Decision 2007/003/C βάσει του οποίου καθορίζονται οι όροι και οι προϋποθέσεις αποδοχής ανταλλακτικών που έχουν την αποδοχή της κατασκευής τους σαν PMA υπό την επίβλεψη της FAA (FAA-PMA).\nΤο ανησυχητικό είναι ότι σύμφωνα με στατιστικές, πολλά suspected parts προέρχονται από γνήσια αρχικά ανταλλακτικά που διαρρέουν στην αγορά, χωρίς να έχουν τα κατάλληλα ή καθόλου πιστοποιητικά κατά τους τρόπους που αναφέρω πιο πάνω. Δεν είναι επικίνδυνα, όμως η έλλειψη πιστοποιητικών μπορεί στη συνέχεια να τα μετατρέψει σε επικίνδυνα. Τροποποιήσεις και αδυναμία ελέγχου της διαδρομής τους πίσω στη γέννησή τους, μπορεί να αφήνει παραθυράκια διείσδυσης μη ασφαλών πρακτικών. Κάποιος ανώτατος αξιωματούχος της FAA τα παρομοιάζει με νεογνά που γεννήθηκαν σε κανονικό μαιευτήριο, από νόμιμους γονείς αλλά δεν πήραν πιστοποιητικό γεννήσεως.\nH συντριβή της Partnair Flight394 το 1989 ήταν το αποτέλεσμα τοποθέτησης μη εγκεκριμένων υλικών. Το 1990 ο Πρόεδρος των Ηνωμένων Πολιτειών George H.W. Bush όρισε τη Mary Schiavo ως γενικό επιθεωρητή του Τμήματος Μεταφορών των ΗΠΑ. Η Schiavo άρχισε ολόκληρες εκστρατείες με σκοπό να ανακόψει τη μάστιγα της διακίνησης και πώλησης των μη καταλλήλων και πιστοποιημένων ανταλλακτικών. Οι έρευνες της Schiavo, μέχρι το 1996, οδηγούν σε αποκάλυψη πάνω από 150 εγκληματικές ενέργειες και πάνω από $47 εκατομμύρια Δολάρια ΗΠΑ σε πρόστιμα. Οι προκύπτουσες ποινές φυλάκισης από τις παραβάσεις αυτές κυμάνθηκαν γύρω στα 5 έτη ανά άτομο.\nΤον Αύγουστο του 1993 μια ομάδα έκλεψε έναν υπολογιστή από ένα αεροσκάφος στο διεθνή αερολιμένα Lauderdale. Η ομάδα ήρθε σε επαφή με κάποιους πιθανούς αγοραστές στο JFK. Οι υποτιθέμενοι αγοραστές ήταν πράκτορες του FBI που παρακολουθούσαν τέτοιες υποθέσεις. Οι πωλητές συνελήφθησαν και οδηγήθηκαν στη δικαιοσύνη. Το 1995, μετά από την συντριβή της 965 στις Άνδεις πλιατσικολόγοι μάζεψαν διάφορα τμήματα του αεροσκάφους και τα μετέφεραν από το σημείο της συντριβής με ελικόπτερο. Λίγο αργότερα μερικά από αυτά εμφανίστηκαν προς πώληση στο Μαϊάμι. Η εταιρεία που ανήκε το αεροπλάνο προκειμένου να μην επιτρέψει τη διακίνηση παράνομων ανταλλακτικών δημοσίευσε έναν κατάλογο 14 σελίδων που περιελάμβανε όλα τα ανταλλακτικά που έλειπαν από το κατεστραμμένο αεροσκάφος συμπεριλαμβανομένων των P/Ns και S/Ns. Κατα καιρούς οι διάφοροι Οργανισμοί Εποπτείας, όπως είναι η FAA ή η EASA εκδίδουν ειδικά ενημερωτικά δελτία, όπως τα πιο κάτω, και ενημερώνουν τις αεροπορικές εταιρείες και τις Υπηρεσίες Πολιτικής Αεροπορίας παγκοσμίως.\nΠως αναγνωρίζονται τα Bogus Parts ?\n•Μια εκ του σύνεγγυς και επισταμένη παρατήρηση ενός ανταλλακτικού μπορεί να δείξει ότι «κάτι δεν πάει καλά». Πολλοί κατασκευαστές κάνουν μόνο τυχαίους δειγματοληπτικούς ελέγχους στα παραγόμενα προϊόντα. Στην παραλαβή των ανταλλακτικών που προορίζονται για εισαγωγή στις αποθήκες πρέπει να ελέγχονται μία προς μία οι μονάδες.\n•Αν ένα ανταλλακτικό πωλείται σε τιμή ευκαιρίας μπορεί να είναι ύποπτο. Αν φαίνεται πολύ καλό για να είναι αληθινό μπορεί να είναι ύποπτο.\n•Ανταλλακτικά που έχουν αφαιρεθεί από καταστραμμένα αεροσκάφη ή έχουν κλαπεί ή έχουν τροποποιηθεί χωρίς τις κατάλληλες εγκρίσεις συνήθως διατίθενται στην αγορά σε εξευτελιστικές τιμές και συνήθως είναι μη εγκεκριμένα\nΝα είστε καχύποπτοι\n•Πάντα τηρείτε επιφυλακτική στάση απέναντι σε όλα τα υλικά όσο καλά και αν φαίνονται. Όλα τα υλικά είναι ύποπτα μέχρι να αποδειχθεί ότι είναι γνήσια\nΤο ανταλλακτικό που βλέπετε είναι το ίδιο πριν και μετά. Πριν δεξιά πλήρως κατεστραμμένο και μετά αριστερά αφού έχει επισκευαστεί παράνομα. Ο κίνδυνος αν αυτό χρησιμοποιηθεί είναι θανάσιμος.\nData plates και Identification Labels που έχουν τροποποιηθεί αυτά τα ίδια ή τα νούμερά τους πρέπει να επισύρει την υποψία σας. ΔΕΝ ΕΙΝΑΙ ΑΠΑΡΑΙΤΗΤΩΣ ΜΗ ΕΓΚΕΚΡΙΜΕΝΑ, ΟΜΩΣ ΑΠΑΙΤΕΙΤΑΙ ΕΛΕΓΧΟΣ.\nΤο συγκεκριμένο data plate είναι κακοποιημένο μεν αλλά τα νούμερα που είναι χαραγμένα επάνω του δεν φαίνονται ύποπτα. Εντούτοις πάντα θα πρέπει να γίνεται ο έλεγχος ιχνηλασιμότητας της ζωής του ειδικά όταν πρόκειται για μεγάλη μονάδα όπως ένας κινητήρας. Γιατί ναί μεν δεν υπάρχουν ύποπτες αλλοιώσεις στο Data Plate, όμως δεν γνωρίζομε εσωτερικά τι επισκευές έχουν γίνει από ποιόν και ΠΟΥ....\nΑν δείτε Data plates ή Identification Labels που τα καρφιά τους στις γωνίες έχουν κακοποιηθεί ή έχουν σημάδια να είστε καχύποπτοι.\nΈνα serial number ή part number που φαίνεται να έχει υποστεί φυσιολογική φθορά, ειδικά στα χυτά μέρη, μπορεί να μην είναι έτσι ακριβώς και πρέπει να επισύρει την υποψία σας.\n•Χρησιμοποιήστε τα tracking data της EASA Form1 ή της FAA8130-3 για να διερευνήσετε back to birth τα αρχεία του ανταλλακτικού αν σας φανεί ύποπτο. Μην διστάσετε να το κάνετε. Ζητήστε τη βοήθεια πιο έμπειρων συναδέλφων σας. Επίσης στην ιστοσελίδα της EASA μπορείτε να βρείτε τους ξένους εγκεκριμένους επισκευαστικούς οργανισμούς, ενώ για τους Ευρωπαϊκούς ανατρέξτε στις ιστοσελίδες της κάθε τοπικής ΥΠΑ.\nπ. χ. για Βρετανικής προελεύσεως ανταλλακτικό στην CAA, Για Γαλλικό στην DGAC κλπ.\nΑνταλλακτικά με πρόχειρες συσκευασίες είναι ύποπτα. Διερευνήσετε back to birth τα αρχεία του ανταλλακτικού ζητώντας ιχνηλασιμότητα (traceability) από τον προμηθευτή. Δήλωση αδυναμίας παροχής στοιχείων της πορείας του ανταλλακτικού παραπέμπει κατα 99% σε μη εγκεκριμένο ή παραποιημένο ανταλλακτικό.\nΟ επιθεωρητής ή τεχνικός της παραλαβής πρέπει να βεβαιώνεται ότι έχουν ληφθεί όλα τα αναγκαία μέτρα προστασίας του ανταλλακτικού από διείσδυση ξένων σωμάτων από τα ανοίγματα που τυχόν έχει, και όλες οι τάπες στα ανοίγματα και τα ηλεκτρικά connectors είναι στη θέση τους. Αν δεν υπάρχουν το ανταλλακτικό είναι ύποπτο όχι απλά διότι δεν έχει σωστή συσκευασία αλλά επειδή δεν γνωρίζετε αν κάτι έχει εισέλθει από τα ανοιχτά στόμια...\n•Εκτελείτε λεπτομερή φυσικό έλεγχο φθορών, διαρροών κακώσεων και άλλων ανεπαρκειών του ανταλλακτικού πριν το περάσετε στην αποθήκη ή το εγκαταστήσετε στο αεροσκάφος. Η ευθύνη της ευχρηστότητας του ανταλλακτικού είναι ΚΑΙ εκείνου που το τοποθετεί....\n•Ελέγξετε για ύπαρξη όλων των πιστοποιητικών όπως EASA Form1 ή FAA8130-3 ή άλλων για repair work order, για test certificate και συγκρίνεται τις ημερομηνίες του test και της έκδοσης της EASA Form1 or FAA8130-3 κλπ. Είναι αυτονόητο ότι οι ημερομηνίες έκδοσης της EASA Form1 or FAA8130-3 ή άλλων πρέπει να είναι τουλάχιστον ίδιες αν όχι μεταγενέστερες της ημερομηνίας δοκιμής. Ανάλογα και η ημερομηνία WO επισκευής.\nΜην συμπεραίνετε… βεβαιώνεστε…ΚΑΙ\n•Μη διστάσετε να ζητήσετε τη βοήθεια των συναδέλφων σας, των αρχών, ή οποιασδήποτε πηγής κρίνετε χρήσιμο αν δεν είστε βέβαιοι 100% για τη γνησιότητα του ανταλλακτικού που παραλαμβάνετε. Θα επαναλάβω για μία ακόμη φορά οτι στην αεροπορία δεν υπάρχουν ανόητες ερωτήσεις. Υπάρχουν μόνο ανόητα σφάλματα επειδή δεν ρωτήσαμε, επειδή δεν ζητήσαμε τη βοήθεια κάποιου πιο έμπειρου....\nΠοιές ενέργειες ενδείκνυνται όταν εντοπιστεί ύποπτο αντικείμενο;\n•Το ανταλλακτικό ή η μονάδα πρέπει να τεθεί στον ειδικά προβλεπόμενο χώρο (καραντίνα).\n•Ο διενεργών την επιθεώρηση πρέπει να το αναφέρει εγγράφως στον προιστάμενό του.\n•O διενεργών την επιθεώρηση πρέπει να αρχίσει την διερεύνηση και εφόσον διαπιστωθεί ότι πράγματι πρόκειται για μη εγκεκριμένο ανταλλακτικό τότε να ενημερώσει άμεσα και εγγράφως τον προιστάμενό του\n•Ο προιστάμενος πρέπει να ενημερώσει τον προμηθευτή και τον Δ/ντή Διαχείρισης Ποιότητος της Εταιρείας (Quality Manager).\n•Το υλικό να επιστραφεί άμεσα στον προμηθευτή με όλα τα υποστηρικτικά στοιχεία που αποδεικνύουν την ακαταλληλότητα του ανταλλακτικού.\n•Να ενημερωθεί η Αρμόδια Αρχή ΥΠΑ από τον Quality Manager ή τον Τεχνικό Διευθυντή.\nΜε τον τρόπο αυτό μειώνονται οι "έξοδοι διαφυγής" και οι κίνδυνοι χρησιμοποίησης μη εγκεκριμένων υλικών.\nΤο data plate αυτό φαίνεται και πιθανότατα είναι κανονικό, όμως δεν αρκεί αυτό. Πρέπει να διαθέτει και τα κατάλληλα πιστοποιητικά...\nΤα ανταλλακτικά μεταφέρονται συνήθως σε τέτοιες συσκευασίες ή παρόμοιες και πάντα είναι προστατευμένα είτε μέσα σε αφρώδη ή / και σε αντιστατική θήκη εφόσον πρόκειται για ηλεκτροστατικά ευαίσθητες μονάδες.\nΈνα serial number ή part number που φαίνεται να έχει αλλοιωθεί πρέπει να επισύρει την υποψία σας. Προσέξτε εδώ οτι το μισό serial number έχει παραποιηθεί με ηλεκτρογράφο, ενώ τα καρφιά που συγκρατούν το data plate έχουν υποστεί κακώσεις λόγω πιθανής αφαίρεσης και επανατοποθέτησης. Η μονάδα θεωρείται τουλάχιστον ύποπτη αν όχι ήδη καταδικασμένη.....